year
stringclasses 2
values | id
stringlengths 1
3
| intro
stringlengths 53
1.08k
⌀ | main
stringlengths 303
6.4k
⌀ | summary
stringlengths 51
406
⌀ |
|---|---|---|---|---|
2021 | 37 | Hertar samkomutakmarkanir sem tóku gildi á Tenerife og Gran Canaria í vikunni ættu ekki að trufla Íslendinga sem ætla verja jólunum á svæðinu. Eigandi veitingastaðar sem skipuleggur nú bæði skötu- og hangikjötsveislu á Tenerife um jólin segir ekkert að óttast. | Reikna má með því að margir af þeim hundruðum Íslendinga sem stefna á að verja jólunum á Tenerife hafi sopið hveljur þegar tilkynnt var um hertar sóttvarnarreglur á svæðinu. Breytingarnar sem tóku gildi í gær hafa mest áhrif á veitingastaði en nú mega aðeins átta sitja saman við borð nema allir gestir geti sýnt fram á bólusetningarvottorð. Anna Kristjánsdóttir, fyrrum vélstjóri sem búsett er á Tenerife segir ekkert að óttast því breytingarnar hafi lítil áhrif.
Þetta er miklu betra en það lítur út fyrir að vera. - Og fólki alveg óhætt að koma til Tenerife um jólin? - Alveg endilega, sannleikurinn er sá að ef við skoðum nýsmit, á Íslandi eru þau 460 en hér eru þau 280 þannig að ástandið er mun skárra hér en á Íslandi.
Herdís Hrönn Árnadóttir sem rekur Íslendingabarinn Nostalgia á Tenerife hefur þurft að aðlagast nýjum reglum hratt.
Eins og við munum gera yfir matnum um jól og áramót, þá mun ég þurfa að biðja alla um að sýna bólusetningarvottorð. Þá má ég vinna eins og gerði í byrjun desember á Level 1 sem er 75% inni og 100% úti.
-Nú ert þú búin að vera skipuleggja og selja miða á bæði skötu- og hangikjötsveislu, mun þetta hafa áhrif á það?-
Já alveg örugglega, við sem erum búin að vera að vinna í þessu covid-ástandi, þá vitum við það að það er aldrei neitt öruggt í þessu og það getur alltaf eitthvað breyst og við bara röðum upp hlutunum eftir því. | Hertar sóttvarnarreglur á Gran Canaria og Tenerfie ættu ekki að hafa mikil áhrif á ferðaplön Íslendinga sem stefna þangað um jólin. Árleg skötu- og hangikjötsveisla er á áætlun. |
2021 | 37 | Einn bæjarfulltrúi meirihlutans á Seltjarnarnesi gekk til liðs við minnihlutann þegar ákveðið var að hækka útsvarið úr 13,7 prósentum í 14,09 prósent við afgreiðslu fjárhagsáætlunarinnar í morgun. Bæjarstjórinn segir engan klofning í gangi. Hún hefði frekar viljað bíða með þessa ákvörðun þar til eftir sveitarstjórnarkosningarnar í sumar. | Guðmundur Ari Sigurjónsson, bæjarfulltrúi Samfylkingar Seltirninga, segir í samtali við fréttastofu að minnihlutinn hafi viljað hækka útsvarsprósentuna upp í 14,48.
Sem hefði þýtt að útsvarið hefði orðið svipað og í nágrannasveitarfélögunum á höfuðborgarsvæðinu.Þetta hafi minnihlutinn viljað gera þar sem hann taldi rekstur bæjarfélagsins vera ósjálfbæran og að óbreyttu myndi stefna í harkalegan taprekstur á næsta ári.
Sú tillaga var felld en Bjarni Torfi Álfþórsson, bæjarfulltrúi Sjálfstæðismanna, kom fram með málamiðlunartillögu um að útsvarið yrði hækkað í 14,09 prósent. Minnihlutinn féllst á hana og því var útsvarshækkunin samþykkt með atkvæði eins úr Sjálfstæðisflokknum og svo meirihlutans.
Í bókun sem minnihlutinn lagði fram segir að með þessari hækkun aukist tekjur bæjarins um 96 milljónir og það eigi eftir að losa aðeins um þá spennitreyju sem sveitarfélagið hafi verið í.
Ásgerður Halldórsdóttir, bæjarstjóri Seltjarness, segir engan klofning í meirihlutanum. Hún og tveir aðrir bæjarfulltrúar hafi einfaldlega verið ósammála því að hækka ætti útsvarið núna.
Sjálf segist hún vera þeirrar skoðunar að bíða hefði átt með þessa hækkun fram yfir sveitarstjórnarkosningarnar í vor og láta nýjan meirihluta taka þessa ákvörðun. Þá telur hún að þær aðgerðir sem ríkisstjórnin ætli að grípa til vera þess eðlis að þær styðji frekar við sveitarfélögin. | Útsvarið á Seltjarnesi verður hækkað í 14,09 prósent. Þetta varð ljóst við afgreiðslu fjárhagsáætlunar bæjarins í morgun þegar einn bæjarfulltrúi Sjálfstæðisflokksins gekk minnihlutanum á hönd. |
2021 | 38 | Ekkert hefur fundist í tölvukerfum hér á landi, sem þarf að hafa áhyggjur af, vegna öryggisgallans LOG4J. Vandinn snýr fyrst og fremst að þeim sem reka tölvukerfi. Almennir notendur geta lítið gert. | Í gær var í fyrsta sinn lýst yfir óvissustigi almannavarna vegna netvár. Öryggisgallinn er metinn mjög alvarlegur. Frá því að hans varð vart í síðustu viku hefur sleitulaust verið unnið að því að komast fyrir hann og fyrirbyggja tjón af hans völdum. Það hefur gengið vel að sögn Sigurðar Sæbergs Þorsteinssonar, framkvæmdastjóra rekstrarlausna hjá Advania.
Við höfum í sjálfu sér ekki fundið neitt sem vert er að hafa áhyggjur af ennþá. Við höfum fundið eitthvað af hugbúnaði sem þurfti að uppfæra, eins og við var búist, og það hefur verið það sem sérfræðingarnir hafa verið að gera síðan gallinn kom upp. Og hversu langt eru menn komnir með að komast fyrir þennan galla? Ég held að það megi segja það í dag að alla vega frá okkar sjónarhóli að við séum komin ágætlega langt í því. Við erum komin með uppfærs
Margir hafa haft samband við Advania og fleiri fyrirtæki á þessu sviði með áhyggjur af tölvukerfum og gögnum. Sigurður segir að almennir notendur geti andað rólega. Þeir sem halda utan um tölvukerfi verði áfram á varðbergi. Tölvugallanum megi líkja við jarðskjálftahrinu í grennd við þekkta eldstöð.
Þetta eru kannski skjálftar sem við erum búin að upplifa núna sem gefa vissulega fyrirboða um eitthvað. Það er kannski það sem þetta snýst allt saman um, veikleiki í sjálfu sér er ekki tölvuárás þannig að við vitum núna að þessi veikleiki kom upp. Það sem við erum að reyna að fylgjast með er hvort hann hafi verið nýttur af óprúttnum aðilum til einhvers. Við höfum fengið einhverjar fréttir erlendis frá, sem betur fer ekki alvarlegar ennþá. En nú snýst þetta einmitt um að fylgjast með, ætli það væri þá ekki eldgos | null |
2021 | 38 | Netverslunarrisinn Amazon sætir harðri gagnrýni eftir að sex starfsmenn létust og einn slasaðist lífshættulega þegar skýstrókur eyðilagði vöruhús fyrirtækisins í Edwardsville í Illinois i Bandaríkjunum um helgina.Yfirmenn Amazon eru gagnrýndir fyrir að virða veðurspár að vettugi og tryggja ekki betur öryggi starfsfólksins. | Einn þeirra sem komst lífs af var á leið inn í vöruhúsið þegar starfsfólkið fékk upplýsingar í farsíma um yfirvofandi hættu og var beðið að koma sér í skjól. Hann segir að þeim hafi verið sagt að fara inn á klósett og bíða þar. "Það var eins og járnbrautarlest færi í gegnum húsið", er haft eftir David Kosiak á fréttavef BBC. Veðurstofan segir að vindhraðinn hafi náð um 250 kílómetra hraða á klukkustund eða 70 metrum á sekúndu. Steyptir veggir gáfu sig og þak vöruhússins hrundi. Fjörutíu og sex manns voru í vöruhúsinu, sjö þeirra í suðurhluta byggingarinnar og aðeins einn þeirra lifði af. Búið var að vara við óveðrinu en yfirmenn Amazon eru gagnrýndir fyrir að hafa hundsað viðvaranir og ekki gert viðeigandi ráðstafanir. Enginn kjallari var í húsinu sem tekið var í notkun fyrir fjórum árum. Vinnueftirlitið rannsakar slysið og hvort einhverju hafi verið ábótavant við byggingu hússins.
Rebecca Givan, prófessor í vinnumálarétti við Rutgers-háskóla, segir að viðurlög vegna brota á öryggismálum fyrirtækja séu væg. Það flæki málið að starfsmenn margra fyrirtækja séu frá starfsmannaleigum. Aðeins sjö af þeim fjörutíu og sex sem voru að störfum nóttina örlagaríku eru starfsmenn Amazon og þeir komust allir af. Systir eins þeirra sem létust segir að fyrirtækið hafi meiri áhuga á að græða en að huga að öryggi starfsfólksins. Amazon ætlar að gefa eina milljón bandaríkjadala í hjálparsjóð Edwardsville. | null |
2021 | 38 | Tíu langlegupláss á geðdeild Landspítalans verða lokuð frá áramótum og fram eftir næsta ári. Sérhæfð legudeild verður þess í stað í geðdeildarbyggingu við Hringbraut. Óskemmtileg en nauðsynleg ákvörðun segir forstöðumaður geðþjónustu Landspítalans | Forstöðumaður geðþjónustu Landspítalans segir óskemmtilegt að þurfa að loka langleguplássum á geðdeild spítalans. Það sé engu að síður nauðsynlegt því ekki náist mannskapur í brýnustu öryggismönnun.
Tíu langleguplássum á Kleppi verður lokað um áramót. Metið verður á næsta ári hvernig gengur. Mannekla er ástæða lokunarinnar. Legurýmum á geðdeild fækkar þá úr hundrað í níutíu. Nanna Briem er forstöðumaður geðþjónustu Landspítalans
Auðvitað höfum við áhyggjur af því. Það er ekki skemmtilegt að loka plássum. Sérstaklega þar sem við erum Ísland er með færri rúm per 100 þúsund íbúa heldur en í okkar samanburðarlöndum. Og auðvitað höfum við áhyggjur af þessu einmitt út af því en við höfum ekki nógu mikið af fagfólki, það er bara grunnurinn. Og við getum ekki haldið uppi svona þjónustu sem við náum ekki að manna upp í sko bara lágmarksöryggismönnun.
Starfsmenn verða fluttir yfir á geðdeildina við Hringbraut þar sem þróa á sérhæfða legudeild fyrir einstaklinga með geðrofssjúkdóma. Þar verður tekið á móti fólki í bráðu geðrofi.
Mér finnst þetta þetta er ekki skemmtileg ákvörðun. Þetta er ekki ákvörðun sem ég hefði viljað taka en ég verð að gera það til að tryggja fullnægjandi mönnun en við erum að gera allt sem við mögulega getum til að þetta skerði ekki þjónustuna við okkar sjúklinga og þetta býður upp á tækifæri til að efla þjónustuna. Þannig að ég bið okkar notendur um að hafa ekki áhyggjur af þessu. Við munum gera allt sem við getum til að vera með öfluga þjónustu. | Óskemmtileg en nauðsynleg ákvörðun, segir forstöðumaður geðþjónustu Landspítalans um lokun tíu langlegurýma á Kleppi frá áramótum og fram eftir næsta ári. Sérhæfð legudeild kemur þess í stað við Hringbraut. |
2021 | 38 | Sveitarstjórn Norðurþings hefur samþykkt að bjóða Tjörneshreppi til formlegra sameiningarviðræðna. Oddviti Tjörneshrepps segir ekki raunhæft að kosið verði um sameiningu í vor. | Tillagan var samþykkt samhljóða á fundi sveitarstjórnar Norðurþings fyrr í mánuðinum. Aðalsteinn J. Halldórsson er oddviti Tjörneshrepps sem er eitt fámennasta sveitarfélag landsins með tæplega 60 íbúa.
Nei, það hefur ekki verið boðað til formlegra viðræðna og ég átti óformlegt samtal við einn sveitarstjórnarfulltrúa Norðurþings og það hafði nú breyst tillagan í meðför sveitarstjórnarfundar Norðurþings og það er engin tímasetning á þessu boði
eins og var í fyrri tillögu og ég á nú satt að segja ekkert frekar von á því að þetta sé að fara að gerast endilega núna fyrir kosningar að okkur sé boðið til formlegra viðræðna.
Aðalsteinn segir að hreppsnefndin hafi rætt sameiningarmálin en hafi nóg annað að gera. Það sé þó samdóma álit innan hreppsins að sameining við Norðurþing sé eini raunhæfi sameiningarmöguleikinn. Hann segir stefnuna þó ekki að vinna að þeim málum fyrr en eftir sveitarstjórnarstjórnarkosningar í vor.
Það eru örfáir mánuðir eftir af kjörtímabilinu og tæpast raunhæft að vera að hjóla í þessa vinnu núna. Sem stendur reiknum við að það gerist lítið næsta misserið.
Við erum ekkert að flýta okkur. | null |
2021 | 38 | Blóðtaka úr íslenskum hryssum hefur hátt í þrefaldast á einum áratug. Eftirspurn eftir prótínsameind sem unnin er úr hryssnablóði til að auka frjósemi dýra hefur aukist mjög. | Blóðtaka úr íslenskum hryssum hefur aukist um sextán prósent á ári undanfarinn áratug samkvæmt upplýsingum frá líftæknifyrirtækinu Ísteka. Velflestar stóðhryssur sem skili folaldi í sláturhús, fullyrðir fyrirtækið að séu blóðhryssur. Forsvarsmenn Ísteka segja að mikil eftirspurn sé eftir frjósemislyfi unnu úr prótínsameind í blóðinu. Vafalítið væri unnt að selja meira af efninu.
Fréttastofan hefur margítrekað óskað eftir viðtali við forstjóra Ísteka. Ekki var orðið við því en spurningum svarað í tölvupósti. Tæplega fimm þúsund og fjögur hundruð hryssur eru nýttar í þennan iðnað hér á landi á þessu ári. Þar af á Ísteka þrjú hundruð hryssur samkvæmt upplýsingum frá fyrirtækinu. Um fjörutíu manns starfa hjá Ísteka en þegar blóði er safnað á sumrin koma rúmlega tvö hundruð manns að starfseminni. Bændur, lausamenn og dýralæknar. Velta Ísteka á þessu ári er einn komma níu milljarðar samkvæmt upplýsingum frá fyrirtækinu.
Í svari frá Arnþóri Guðlaugssyni, forstjóra Ísteka, til fréttastofu segir að margar af hryssunum séu bandvanar og hafi tamist vel við framkvæmd blóðtökunnar. Aðhald og aðskilnaður frá folöldum sé nauðsyn á meðan hryssunum er tekið blóð.
Umbótaáætlun fyrirtækisins verður dýr, segir forstjórinn. Í henni felst meðal annars að meta skapgerð hrossanna fyrir þátttöku, umbætur á básum, að fá rólega starfsmenn, setja upp myndavélar og gera eftirlitsáætlun. Einnig verði sérstakir öryggisverðir sem fylgist með velferð hryssnanna á meðan blóðtakan fer fram. Mikil gagnrýni hefur komið fram á blóðmerahald upp á síðkastið. Landbúnaðarráðherra hefur skipað starfshóp til að fara ofan í kjölinn á starfseminni. | Blóðtaka úr íslenskum hryssum hefur meira en fjórfaldast á einum áratug. Eftirspurn eftir prótínsameind úr blóði þeirra, til að auka frjósemi dýra, hefur aukist mjög. |
2021 | 38 | Dregið var í undanúrslit í bikarkeppni karla og kvenna í körfubolta í dag. Í kvennaflokki mætast annars vegar Njarðvík og Haukar og hins vegar Snæfell og Breiðablik. Í karlaflokki mætast Þór Þorlákshöfn og Valur í fyrri viðureigninni og hins vegar Stjarnan og Keflavík. | Valur sló út bikarmeistara Njarðvíkur í æsispennandi leik í átta liða úrslitum bikarkeppni karla í körfubolta í gærkvöld. Í hálfleik leiddi Njarðvík með fjórum stigum 44-40. Valsmenn hófu seinni hálfleikinn á að jafna metin og náðu forystunni í kjölfarið. Þegar innan við mínúta var eftir tókst Hauki Helga Pálssyni að stela boltanum af Valsmönnum og hann minnkaði muninn í eitt stig með 45 sekúndur eftir á klukkunni. Njarðvík gat svo komist yfir á lokasekúndunum en Valsmenn vörðu körfuna vel og bægðu hættunni frá. Þetta tryggði Val sæti í undanúrslitum en leiknum lauk með 72-71 sigri Vals.
Sagði Kristófer Acox, leikmaður Vals, að leik loknum í gær. Hann var atkvæðamestur í liði Vals með 25 stig og tók 12 fráköst. Í hinum undanúrslitaleiknum lagði Keflavík Hauka 101-92. Áður höfðu Stjarnan og Þór frá Þorlákshöfn tryggt sér sæti í undanúrslitum. Undanúrslit í VÍS bikarnum fara fram í janúar.
Undanúrslitin á HM kvenna í handbolta hefjast í dag. Í fyrri leiknum mætast Danmörk og Brasilía klukkan hálf fimm og verður hann sýndur í beinni á RÚV. Í seinni leiknum mætast Spánn og Þýskaland og verður sá leikur sýndur beint á RÚV 2 klukkan hálf átta. Þá verður sýnt frá leik Stjörnunnar og Aftureldingar í 32-liða úrslitum bikarkeppni karla í handbolta í kvöld klukkan hálf átta á Rúv.is. | Dregið var í undanúrslit í bikarkeppni karla og kvenna í körfubolta í hádeginu. |
2021 | 38 | Bjarni Benediktsson fjármálaráðherra segir að það sé sanngirnismál að stjórnvöld komi til móts við þau fyrirtæki sem verða fyrir miklu tekjutapi út af samkomutakmörkunum. Veitingamenn og kráareigendur hafa kallað eftir sértækum aðgerðum. Þeir hafi þurft að þola miklar skerðingar í aðdraganda jóla sem er háannatími hjá þeim. Bjarni væntir þess að fá tillögur frá starfshópi um nýjar aðgerðir síðar í þessari viku. | Við höfum alla tíð sagt að þegar samkomutakmarkanir eru að koma beint niður á rekstraraðilum þá er það algjört sanngirnismál að við komum með einhverjum hætti til móts við slíka aðila. Þessi stóru úrræði sem við höfum verið með, við höfum bara séð hvernig þau eru smám saman að fjara út og okkur þykir það engin goðgá að þau fái bara að gera það. Það hefur dregið gríðarlega mikið úr nýtingu þeirra.
En svona eftir því hvernig þessir bolti hefur rúllað þá erum núna við með samkomutakmarkanir sem einkum og sér í lagi koma sér illa við næturlífssenuna í Reykjavík og kannski víðar og upp að einhverju marki veitingageirann og við erum að taka það út hvernig við gætum þá aðlagað aðgerðir til þess að mæta þessum aðilum. Það er auðvitað stór mál þegar þú ert með rekstur sem byggir á því að vera opinn langt inn í nóttina og það er bannað þá þurfum við einhvern veginn að mæta því | null |
2021 | 38 | Jens Stoltenberg, framkvæmdastjóri Atlantshafsbandalagsins, er meðal tuttugu og tveggja umsækjenda um starf seðlabankastjóra Noregs. | Tuttugu og tvær umsóknir bárust um embætti seðlabankastjóra Noregs. Eitt nafn vekur meiri athygli en önnur. Jens Stoltenberg, framkvæmdastjóri Atlantshafsbandalagsins og fyrrverandi forsætisráðherra Noregs, er meðal umsækjenda.
Í tilkynningu frá blaðafulltrúa Stoltenbergs segir að norska fjármálaráðuneytið hafi haft samband við hann í síðasta mánuði og spurt hvort hann gæti hugsað sér að sækja um starfið. Hann hafi svarað því játandi, en ef svo færi að hann yrði fyrir valinu gæti hann ekki hafið störf fyrr en fyrsta október, þegar veru hans hjá Atlantshafsbandalaginu lýkur.
Øystein Olsen hefur gegnt gegnt embætti seðlabankastjóra frá því í janúar 2011. Hann hefur óskað eftir að láta af störfum fyrsta febrúar næstkomandi, þegar hann nær eftirlaunaaldri.
Af þeim tuttugu og tveimur sem sækja um stöðu seðlabankastjóra er ein kona, Ida Wolden Bache aðstoðar-seðlabankastjóri. Á norska viðskiptafréttavefnum E24 er haft eftir henni að hún hafi sótt um eftir að hafa ráðfært sig við fjármálaráðuneytið, sem ræður í starfið. Hún viti vel hvað felist í því að vera seðlabankastjóri og geti vel hugsað sér að takast á við það. | Jens Stoltenberg, framkvæmdastjóri Atlantshafsbandalagsins, er meðal tuttugu og tveggja umsækjenda um starf seðlabankastjóra Noregs. |
2021 | 39 | Heilbrigðisstofnanir á landsbyggðinni eru komnar mislangt með að bólusetja með örvunarskammti. Á Austurlandi hafa hlutfallslega flestir fengið örvunarskammt en fæstir á Suðurnesjum. | Flestar heilbrigðisstofnanir á landsbyggðinni eru að bólusetja í þessari viku. Flestir hafa fengið boð um örvunarskammt en þeir sem ekki hafa verið boðaðir, en eru komnir á tíma, geta mætt á auglýstum dögum í sínu umdæmi. Á minni stöðum er fólki þá oftast gert að láta vita, þannig að hægt sé að tryggja að nægt efni sé til staðar.
Á Vestfjörðum er einungis bólusett á Ísafirði og Patreksfirði og eru stórir bólusetningardagar þar í vikunni. Á Patreksfirði er talsvert um smit og aðgerðastjórn almannavarna á Vestfjörðum hefur ákveðið að fella niður skólahald þar til eftir jólafrí.
Á Vesturlandi voru stórir bólusetningardagar á Akranesi og í Borgarnesi í síðustu viku og á Snæfellsnesi í byrjun desember. Ekki eru fyrirhugaðar frekari fjöldabólusetningar á Vesturlandi fyrir jól nema ef til vill í Borgarnesi.
Austfirðingar hafa náð hæsta hlutfalli á landsvísu í örvunarbólusetningum en bólusett er á Egilsstöðum, Eskifirði og Vopnafirði næstu daga.
Á Suðurnesjum er hlutfallið lægst á landinu. Þar hefur heilbrigðisstarfsfólk markvisst reynt að fá sem flesta til að mæta en gert er ráð fyrir að léleg mæting útskýrist að einhverju leyti af því að margir útlendingar eru skráðir í umdæminu, sem fluttir eru í burtu. Þar verður bólusett í vikunni, sem og þeirri næstu eins og á Suðurlandinu.
Á Akureyri voru tæplega 6000 bólusettir í síðustu viku með örvunarskammti og verður einn stór bólusetningadagur þar fyrir jól, sem og víðar á Norðurlandi. | null |
2021 | 39 | Tæplega þrjátíu omíkron-smit eru staðfest á Íslandi. Bólusetningar og örvunarbólusetning hafa sannað sig gegn alvarlegum veikindum segir sóttvarnalæknir. Örvunarbólusetning virðist tíu sinnum öflugri gegn delta-afbrigðinu en seinni bólusetningin. | Tæplega þrjátíu omíkron-smit eru staðfest hér á landi og gert er ráð fyrir að þeim fjölgi til muna. Veikindi hafa ekki verið alvarleg.
Það er bara verið að raðgreina og staðfest smit eru nú í kringum 30, tæplega 30, og þetta er fólk sem er að koma erlendis frá mörgum löndum og einhver smit hafa orðið hér innanlands. Ég held að við munum sjá aukningu í þessu eins og annars staðar. Það finnst mér mjög líklegt.
Sóttvarnalæknir segir línur vafalítið skýrast á næstunni. Engar fregnir hafi borist af alvarlegum veikindum vegna omíkron-afbrigðisins hvorki hér né annars staðar enn sem komið er. Hann telur ekki ástæðu til að breyta sóttvarnareglum að sinni.
Við stöndum nokkuð í stað í útbreiðslunni og ef eitthvað er þá erum við að fara heldur niður á við. Þannig að við erum ekki á slæmum stað hvað það varðar og svo er spítalinn ekki í teljandi vandræðum eins og staðan er. Það eru eitthvað um 15 manns inniliggjandi og þar af þrír á gjörgæslu þannig að það hefur oft verið verra. Helgin var ekki slæm á spítalanum og vonandi helst það áfram. Mér finnst ekki tilefni til að fara út í harðari aðgerðir að sinni.
Um helmingur þeirra sem veikjast eru fullbólusettir og helmingur veikra er óbólusettur. Örvunarskammturinn virðist skipta sköpum.
Það virðist sem örvunarbólusetningin geri útslagið núna bæði á smit og alvarleg veikindi. Þannig að það ætti að vera hvatning til allra að fara í örvunarbólusetningu og bólusetningu yfir höfuð.
Þórólfur segir mögulega faglegar forsendur til að hafa bólusetningapassa fyrir þá sem eru fullbólusettir og með örvunarbólusetningu, þar sem hún sé tíu sinnum öflugri en bólusetning tvö að því er virðist. Slíkt sé hins vegar ákvörðun stjórnvalda en ekki sóttvarnalæknis. | Tæplega þrjátíu omíkron-smit eru staðfest á Íslandi. Þreföld bólusetning hefur sannað sig gegn alvarlegum veikindum segir sóttvarnalæknir. Örvunarbólusetning virðist tíu sinnum öflugri gegn delta-afbrigðinu en seinni bólusetningin. |
2021 | 39 | Nú er talið að færri en óttast var hafi látist vegna skýstrókanna sem fóru yfir átta fylki í Bandaríkjunum um helgina. Rúmlega hundrað voru taldir af, en nú er talið að þeir hafi verið helmingi færri. Sumir bæir voru nánast jafnaðir við jörðu. | It's like a nuclear bomb went off. It's horrible."
Þetta er eins og eftir kjarnorkusprengju, alveg hræðilegt, sagði einn íbúa í bænum Barnsley í Kentucky þegar hann virti fyrir sér rústir þess sem áður var heimili hans. Talið er að skýstrókarnir hafi verið rúmlega fimmtíu talsins. Kentucky varð verst úti, sumir bæir voru nánast lagðir í rúst. Á laugardag greindi Andy Beshear, ríkisstjóri, frá því að tekist hefði að bjarga 40 af 110 manns sem voru að störfum í kertaverksmiðju, þegar hún sprakk í loft upp. Óttast var að hinir sjötíu hefðu látist. Í gær greindu eigendur verksmiðjunnar frá því að átta hefðu fundist látnir og jafnmargra væri saknað. Búið var að finna rúmlega 90 manns sem voru að störfum í verksmiðjunni þegar ósköpin dundu yfir. Þeir höfðu leitað skjóls í neðanjarðarbyrgi sem varð þeim til lífs. Fjórtán létust í fjórum öðrum fylkjum, þar af sex þegar veðurhamurinn rústaði vöruhús Amazon í Edwardsville í Illinois. Þá létust fjórir í Tennessee. Andy Beshear ríkisstjóri segir að saman muni íbúar Kentucky takast á við afleiðingarnar og hjálpast að við að endurbygginguna sem fram undan er. | null |
2021 | 39 | Hátt í 80 prósent þeirra sjúklinga sem nú eru á bráðamóttöku Landspítalans hafa lokið meðferð þar og bíða eftir að komast á aðrar deildir. Yfirlæknir segir ástandið farsakennt og hvetur nýjan heilbrigðisráðherra til að leysa úr vandanum. | Á bráðamóttöku Landspítala eru 36 rúm. Nú skömmu fyrir hádegi höfðu 28 sjúklingar þar lokið meðferð og biðu eftir að komast á aðrar deildir, að sögn Hjalta Más Björnssonar yfirlæknis á bráðamóttöku.
Landspítali er ekki með mönnuð pláss til þess að veita þessu fólki legudeildarþjónustu á öðrum deildum. Og þetta gerir okkur erfitt eða ómögulegt að veita jafn góða og fljóta þjónustu og við viljum við þá fjölmörgu slösuðu og bráðveiku sem leita til okkar. Ég veit ekki til þess að þetta sé neins staðar svona í siðuðum ríkjum
Þetta er smánarblettur á íslensku samfélagi og þetta er eitthvað sem verður að breyta því ástandið er hreinlega farsakennt á Landspítalanum í dag.
Og það er eitthvað sem við höfum fulla trú á að ný ríkisstjórn muni ekki láta viðgangast lengur.
Í stjórnarsáttmála ríkisstjórnarinnar segir að staða og hlutverk Landspítalans verði styrkt og sérstök áhersla lögð á uppbyggingu bráðamóttöku.
Það var ánægjulegt að sjá þetta í stjórnarsáttmálanum en við getum ekki sagt að við höfum séð þess nein merki um að það hafi skilað sér aðgerðir sem bæti stöðuna á bráðamóttöku.
Er eitthvað sem þú vilt segja við nýjan heilbrigðisráðherra?
Já, ég vil bara hvetja nýjan heilbrigðisráðherra til að leysa úr stöðunni í innlagnarmálum þannig að við getum veitt fólki eðlilega bráðaþjónustu á bráðamóttöku Landspítala. | Yfirlæknir á bráðamóttöku Landspítala hvetur nýjan heilbrigðisráðherra til að leysa úr vanda deildarinnar. Í 28 af 36 rúmum á deildinni liggur fólk sem hefur lokið meðferð en kemst ekki á aðrar deildir vegna skorts á starfsfólki. |
2021 | 39 | Laga helstið. Ekki hefur þurft að minnka sölu á skerðanlegri orku til álvera þar sem viðskiptin eru tryggð með langtímasamningum. Orkuskortinn má bæði rekja til lágrar vatnsstöðu í ákveðnum miðlunarlónum og til veikleika í flutningskerfi raforku. | Raforkuskortur og skerðingar hjá Landsvirkjun hafa lítil sem engin áhrif á rekstur álvera enn sem komið er. Álver Norðuráls á Grundartanga hefur ekki fengið allt það rafmagn sem það hefur óskað eftir, en það veldur litlum truflunum.
Landsvirkjun hefur þurft að hætta sölu á skerðanlegri raforku til ákveðinna stórnotenda svo sem fiskimjölsverksmiðja. Álverin í landinu eru líka með samninga um kaup á skerðanlegri orku. Samkvæmt upplýsingum frá Fjarðaáli á Reyðarfirði er fyrirtækið með langtímasamning um skerðanlega orku og ekki hefur enn komið til þess að orka, sem seld er samkvæmt slíkum samningum, sé skert. Sama gildir álver Norðuráls á Grundartanga. Fyrirtækið hefur reyndar keypt rafmagn aukalega sem nú er ekki í boði. Sólveig Bergmann er upplýsingafulltrúi Norðuráls.
Við höfum enn ekki séð skerðingar vegna vatnsskorts eða lágra vatnsstöðu enda eru þetta langtímasamningar með miklum kröfum á báða aðila. Við erum að vinna með orkufyrirtækjum að lausnum. Við höfum verið að kaupa aukreitis en þetta er ekkert sem að veldur okkur miklum truflunum.
Segja má að tvær ástæður séu fyrir raforkuskortinum nú. Í fyrsta lagi er léleg vatnsstaða í ákveðnum uppistöðulónum Landsvirkjunar. Síðasti vetur var þurr á Suðurlandi og sumarið kalt. Lítið hefur verið í Þórisvatni og á Þjórsársvæðinu var lítill vatnsforði fyrir veturinn. Í öðru lagi má kenna veiku flutningskerfi um. Hefði það verið sterkara hefði mátt auka framleiðslu í Kárahnjúkavirkjun og flytja meiri orku þaðan í aðra landshluta til að spara vatnið í öðrum uppistöðulónum. | null |
2021 | 39 | Samband íslenskra sveitarfélaga óttast stórfelldan niðurskurð í rekstri og þjónustu hjúkrunarheimila. Þetta kemur fram í umsögn sambandsins um fjárlagafrumvarp næsta árs. Það segir mikil vonbrigði að frumvarpið endurspegli hvorki gefin loforð um fjármögnun hjúkrunarheimila né nýjan stjórnarsáttmála. | Samband íslenskra sveitarfélaga skilaði í gær, sunnudag, inn umsögn um fjárlagafrumvarpið. Þar er ítrekuð fyrri gagnrýni um að framsetning fjárlagafrumvarpa sé flókin og því erfitt að gera sér grein fyrir fjármögnun verkefna. Nú hafi bæst ofan á að óvenju skammur tími gefist til að bregðast við frumvarpinu. Sambandið gerir þó margvíslegar athugasemdir, lýsir ánægju með sumt en gagnrýnir annað. Þetta á sérstaklega við um rekstur hjúkrunarheimila. Í frumvarpinu sé stórum kostnaðarliðum hjúkrunarheimila ekki mætt og verulega virðist skorið niður á móti tveggja milljarða króna hækkun til hjúkrunarheimila sem boðuð er í frumvarpinu. Ekki sé brugðist við auknum kostnaði af styttri vinnuviku og ekki tekið nægilegt tillit til aukinnar hjúkrunarþyngdar, útlagakostnaðar, verðlags- og launahækkana. Í umsögn sambandsins er vísað til Gylfaskýrslunnar svokölluðu sem leiddi í ljós að einn milljarð hefði vantað í reksturinn árið 2019. Stjórnvöld veittu einn milljarð aukalega til að bregðast við því í sumar en ekki er að sjá að framhald verði á því, segir í umsögn Sambands íslenskra sveitarfélaga. | null |
2021 | 39 | Max Ver'stappen tryggði sér í gær fyrsta heimsmeistaratitil sinn í Formúlu eitt kappakstri þegar hann hafði betur gegn Lewis Hamilton í Abu Dhabi kappakstrinum í gær. Keppnin gekk ekki áfallalaust en úrslitin réðust á síðasta hring. | Hollendingurinn Max Verstappen sem ekur fyrir lið Red Bull tók fram úr bretanum Lewis Hamilton sem ekur fyrir Mercedes á lokahringnum í Abu Dhabi en Hamilton var á höttunum eftir áttunda heimsmeistaratitli sínum. Kristján Einar Kristjánsson lýsti keppninni á Viaplay.
Stjarnan og Þór Þorlákshöfn tryggðu sig inn í undanúrslitin í bikarkeppni karla í körfubolta í gær. Í kvöld er einn leikur á dagskrá í þeirri keppni þegar Valur og Njarðvík mætast klukkan 20:15 á RÚV 2. Fram og ÍBV mætast í 32-liða úrslitum bikarkeppni karla í handbolta á RÚV 2 klukkan 18:00 og þá sýnum við einnig tvo leiki í milliriðlakeppni heimsmeistaramóts kvenna í handbolta á rúv.is í dag. Fyrri leikurinn er viðureign Svía og Rúmena klukkan 17:00 og þá mætast Noregur og Holland klukkan 19:30. | null |
2021 | 39 | Fjármögnunarmódel sveitarfélaga gengur ekki upp og hamlar kjarasamningagerð segir Friðrik Jónsson formaður BHM. Það sé hagur stéttarfélaganna, atvinnurekenda, ríkis og sveitarfélaga að leiðrétta þá skekkju. | Friðrik segir mjög mikilvægt að byrja kjaraviðræður sem fyrst á nýju ári til að koma í veg fyrir vinnudeilur í lok ársins og byrjun 2023. Kjarasamningar á almennum vinnumarkaði renna út í byrjun nóvember, en hjá flestum starfsmönnum ríkis og sveitarfélaga fjórum mánuðum síðar. Friðrik segir að skattstofn sveitarfélaga sé ein stærsta skekkjan á vinnumarkaðinum.
Ég hugsa að sveitarfélögin væru öll af vilja gerð til þess að borga sínu fólki betur en fjárhagslegt svigrúm þeirra er ekki neitt af því að þeim er það naumt skammtaður skattstofninn. Svo hefur það ýmsar skrýtnar afleiðingar eins og út í fasteignamarkaðinn þegar sjálfstæðir tekjustofnar sveitarfélaga eru eitthvað sem varðar lóðabrask. Það er svolítið sérkennilegt. Allt þetta þurfum við að geta tekið breitt samtal um, launþegahreyfing, Samtök atvinnulífsins, stjórnvöld, bæði ríki og sveitarfélög. Þarna sjáum við eina stærstu skekkjuna á vinnumarkaðinum.
Ertu vongóður um að þetta samtal þróist með góðum hætti, ef þú lítur á það sem sagt er í stjórnarsáttmálanum, fjárlagafrumvarpinu og viðbrögðum atvinnurekenda það sem af er?
Já. Líka af því að ef við tölum út frá staðreyndum, ef við tölum út frá gögnum - af hverju ættu stjórnvöld einmitt ekki að vilja að þetta samtal fari fram sem fyrst og með sem bestum hætti. Það getur ekki verið hagur þessara stjórnvalda að eftir þriðjung eða fjórðung af þeirra kjörtímabili yrði allt logandi í vinnudeilum. Það getur ekki verið hagur atvinnulífsins að eftir eitt til eitt og hálft ár verði hér allt logandi í vinnudeilum. Það er engum í hag. Og það er svo sannarlega ekki launafólki í hag að hér verði allt logandi í vinnudeilum. | Skattstofn sveitarfélaga er ein stærsta skekkjan á íslenskum vinnumarkaði og hamlar kjarasamningagerð segir formaður BHM. |
2021 | 39 | Akureyrarbær krefst þess að ríkið kaupi eignarhluta bæjarins í mannvirkjum dvalar- og hjúkrunarheimila á Akureyri. Formaður bæjarráðs segir ríkið ekki hafa svarað ítrekuðum óskum Akureyrarbæjar um viðræður. | Fyrr á þessu ári samdi ríkið við Heilsuvernd ehf. um rekstur hjúkrunarheimila á Akureyri, eftir að bærinn skilaði rekstrinum til ríkisins. Í síðasta mánuði gerði Heilsuvernd svo tilboð í fasteignirnar þar sem heimilin eru rekin. Var tilboðið tekið til umræðu á fundi þar sem fram kom að bærinn vill selja eignirnar en þar sem þær eru í sameiginlegri eigu þeirra og ríkisins þurfi ríkið að koma borðinu. Hefur bæjarráð óskað eftir því að ríkisvaldið bregðist við án frekari tafa og kaupi eignarhluta Akureyrarbæjar. Guðmundur Baldvin Guðmundsson er formaður bæjarráðs Akureyrar.
Við höfum bara engin svör fengið. Allt frá því að Heilsuvernd yfirtók reksturinn höfum við verið að kalla eftir því að fá svör við því hvernig menn sjái fyrir sér framtíð á rekstri þessara mannvirkja.
-Nú barst tilboð upp á þrjá milljarða í eignirnar, hvernig var því svarað?-
Því hefur ekkert verið svarað annað en með bókun bæjarráðs að við höfum óskað eftir því að ríkið komi að borðinu vegna þess að það er ekkert hægt að fara í sölu á eignum eða í framtíðar músík í þessu nema ríkið komi að borðinu. | Formaður bæjarráðs Akureyrar segir ríkið ekki hafa svarað ítrekuðum óskum bæjarins um að ríkið kaupi fasteignir hjúkrunarheimila í bænum. Heilsuvernd ehf. hefur boðið þrjá milljarða í eignirnar. |
2021 | 39 | Tveggja Dana er saknað eftir árekstur flutningaskips og dýpkunarpramma á Eystrasalti í nótt. Prammanum hvolfdi við áreksturinn. | Tveggja danskra sjómanna var leitað í nótt og morgun eftir árekstur bresks flutningaskips og dansks dýpkunarpramma á Eystrasalti. Prammanum hvolfdi þegar skipin rákust á.
Slysið varð laust eftir klukkan hálf þrjú í nótt að íslenskum tíma, á sundinu milli eyjunnar Borgundarhólms og Ystad í Svíþjóð. Neyðarsendir prammans fór þá í gang, að sögn danskra fjölmiðla. Áhafnir skipa sem voru á ferð á þessum slóðum segjast hafa heyrt hróp frá mönnum sem að líkindum hafi lent í sjónum. Á prammanum voru tveir menn. Þyrlur og björgunarbátar voru send til leitar. Leitinni var hætt þegar leið á morguninn. Að sögn stjórnanda hennar er útilokað að mennirnir hafi lifað lengi hafi þeir lent í sjónum vegna þess hve kaldur hann er.
Til stendur að draga flak prammans að landi í Svíþjóð og kafarar eru að búa sig undir að kafa að því til að kanna hvort mennirnir séu í stýrishúsinu.
Enn liggur ekkert fyrir um ástæðu árekstursins. Á ratsjá sést að skipin rákust á. Sænska siglingamálastofnunin hefur þegar hafið rannsókn á slysinu. Jonas Franzen, talsmaður hennar, segir í viðtali við sænska fjölmiðla að hún beinist meðal annars að því hvort siglingareglur hafi verið brotnar með grófum hætti, eins og hann orðaði það. | Tveggja Dana er saknað eftir árekstur flutningaskips og dýpkunarpramma á Eystrasalti í nótt. Prammanum hvolfdi við áreksturinn. |
2021 | 40 | Kærunefnd jafnréttismála telur að Menntaskólinn við Sund hafi mismunað umsækjendum eftir aldri þegar skólinn réð í stöðu kennara sem átti að sinna kennslu í siðferði og lýðræðisvitund. Skólinn sagði að því fylgdi aukinn kostnaður að ráða kennara sem væri sextugur. | Menntaskólinn við Sund auglýsti í fyrra eftir kennara í fullt starf til að sinna kennslu í lýðræðisvitund og siðferði. Einn umsækjenda sem ekki var kallaður í viðtal kærði ráðninguna til kærunefndar jafnréttismála Hann taldi skólann hafa mismunað sér vegna aldurs
Skólinn sagði máli sínu til stuðnings að því fylgdi aukinn kostnaður að ráða kennara sem væri sextugur. E f kennari með kennsluafslætti hefði verið ráðinn þyrfti skólinn að greiða yfirvinnu fyrir 25 prósent kennslumagnsins. Þetta hefði þýtt 17 til 19 prósent viðbótarkostnað fyrir skólann. Skólinn byggi við afar þrönga fjárhagsstöðu, ekki síst vegna aldurs og menntunarstigs kennara við skólann. Menntamálaráðuneytið væri að fylgjast með rekstri skólans og búið væri að skera við nögl allan rekstrarkostnað.
Kærunefndin segir í úrskurði sínum að það liggi beinlínis fyrir að eldri umsækjendur hafi verið útilokaðir frá því að koma til greina í starfið, óháð hæfni þeirra að öðru leyti. Í því felist bein mismunun sem geti stundum verið réttlætanleg en það eigi ekki við ekki í þessu máli því skólanum hafi mistekist að færa málefnaleg rök fyrir þessari mismunun. | null |
2021 | 40 | Villa sem greindist fyrir helgi í algengum stýrikerfum er mögulega alvarlegri en menn töldu, segir framkvæmdastjóri netöryggisfyrirtækisins Syndis. | CERT-IS netöryggissveit Fjarskiptastofu hefur virkjað samhæfingarferli vegna alvarlegs veikleika í algengum hugbúnaði. Um er að ræða villu í kóða sem gerir það að verkum að hægt er að komast inn í stýrikerfi hjá rekstraraðilum þeirra. Veikleikinn sem fannst er skilgreindur sem 10, sem er hæsta stig. Netöryggisfyrirtækið Syndis hefur unnið með stórum viðskiptavinu við að tryggja öryggið, en nauðsynlegt er að uppfæra stýrikerfin.
Segir Valdimar Óskarsson framkvæmdastjóri Syndis. Aðstæður núna eru svipaðar og fyrr á árinu þegar veikleiki uppgötvaðist í Microsoft Exchange póstþjóninum sem olli miklum vandræðum. Valdimar óttast að í einhverjum tilvikum hafi tölvuþrjótar náð að komast inn í kerfi áður en náðist að uppfæra, því hver mínúta skipti máli, og þeir síðan bíði þar inni og láti til skarar skríða. Starfsmenn hafi séð að tölvuþrjótar hafi verið að skanna íslenskar tölvur meðal annars hjá þeim kerfum sem Syndis vaktar.
Valdimar segir rétt að gera ráð fyrir að fjöldi hakkara reyni að nýta sér villuna í stýrikerfinu og taki gögn í gíslingu síðar, þar sem ekki hefur tekist að uppfæra í tæka tíð. Hann segir að hinn almenni tölvunotandi ætti ekki að verða var við eða þurfa sérstaklega að óttast árás. En hvað er hægt að gera ef ekki hefur náðst að uppfæra nógu snemma. | null |
2021 | 40 | Evrópsku kvikmyndaverðlaunin voru afhent í Berlín í gærkvöld. Þar var Dýrið, kvikmynd Valdimars Jóhannssonar, meðal annars tilnefnd í flokknum Evrópsk uppgötvun, sem veitt eru leikstjórum með sína fyrstu kvikmynd í fullri lengd. | Valdimar hreppti ekki það hnoss en Dýrið fer þó ekki tómhent heim frá Berlín því þeir Peter Hjorth og Fredrik Nord voru verðlaunaðir fyrir tæknibrellurnar í myndinni. Sigurvegari hátíðarinnar er óumdeilanlega hin bosníska Jasmila }bani. Hún er leikstjóri ársins, kvikmynd hennar, Quo Vadis, Aida? var valin kvikmynd ársins og Jasna uri
i besta leikkonan í aðalhlutverki. Myndin segir sögu konu sem reynir að bjarga fjölskyldu sinni frá bráðum bana þegar bosníuserbar myrtu þúsundir í Srebrenica árið 1995. Danska heimildarmyndin Flugt, eða Flótti, var valin hvort tveggja besta heimildarmynd og hreyfimynd ársins Anthony Hopkins var valinn besti leikarinn, fyrir frammistöðu sína í The Father. Handritshöfundar þeirrar myndar, þeir Florian Zeller og Christopher Hampton, voru líka verðlaunaðir. Þá hlaut hin danska Susanne Bier heiðursverðlaun fyrir evrópska kvikmyndagerð á alþjóðavísu og Ungverjinn Marta Meszarosfékk heiðursverðlaun fyrir framlag sitt til evrópskrar kvikmyndagerðar um ævina. | null |
2021 | 40 | Leitað er í kappi við tímann að þeim tugum sem enn er saknað í þeim ríkjum Bandaríkjanna þar sem skýstrókar fóru yfir á föstudagsnótt. Staðfest hefur verið að áttatíu og þrír fórust en óttast er að fleiri eigi eftir að finnast látnir. Bandaríkjaforseti segir ljóst að hlýnun jarðar hafi áhrif á öfgar í veðri og ætlar að óska eftir nánari upplýsingum frá sérfræðingum um áhrifin í þetta sinn. | This was my home till last night.
Þetta var heimili mitt þar til í nótt, sagði Barbara Petterson við fjölmiðla. Hún er ein fjölmargra sem misstu heimili sín í Mayfield - tíu þúsund manna bæ í Kentucky-ríki. Skýstrókarnir jöfnuðu fjölda mannvirkja við jörðu, eyðilögðu raflínur, rifu tré upp með rótum og skemmdu allt það sem á vegi þeirra varð. Áttatíu og þrír fórust í óveðrinu. Flestir í Kentucky, sjötíu. Hvirfilbylurinn fór einnig yfir Arkansas, Illinois, Missouri, Mississippi og Tennessee.
The intensity of the weather across the board has some impact as a consequence of the warming of the planet and the climate change. The specific impact on these specific storms I can't say at this point. I am going to be asking the EPA (Environmental Protection Agency) and others to take a look at that.
Joe Biden, Bandaríkjaforseti, sagði í sjónvarpsávarpi í gærkvöld að veðurhamurinn sé upp að vissu marki afleiðing hlýnunar jarðar og loftslagsbreytinga. Ég get ekki sagt til um það að þessu stigi að hve miklu leyti, sagði Biden og kvaðst ætla að óska eftir nánari upplýsingum frá Umhverfisstofnun Bandaríkjanna. Biden sagði vitað að veðuröfgar væru meiri vegna hlýnunar jarðar en hann gæti ekki sagt til um það hve mikil áhrifin væru.
Enn er víða rafmagns- og símasambandslaust í ríkjunum og tuga er saknað. Fjöldi sveita leitar nú að fólki í rústum húsa. Um hundrað manns voru að störfum í kertaverksmiðju í Mayfield og er margra þeirra enn saknað. Tekist hefur að bjarga fjörutíu manns þaðan. Um þrjátíu skýstrókar fóru yfir ríkin sex. Einn þeirra fór með jörðu yfir þrjú hundruð kílómetra leið og sagði Biden að óveðrið á föstudagsnótt hafi verið eitt það versta í sögu landsins. | Tuga er enn saknað eftir að þrjátíu skýstrókar fóru yfir sex ríki í Bandaríkjunum í fyrrinótt. Staðfest hefur verið að 83 fórust. Bandaríkjaforseti segir veðrið hafa verið eitt það versta í sögu landsins. |
2021 | 40 | Laxar hafa ákveðið að slátra laxi úr öllum kvíum á eldisstöð í Reyðarfirði. Veira sem getur valdið blóðþorra greindist í einni kví þar í síðasta mánuði. | Þetta var í fyrsta sinn sem sjúkdómsvaldandi afbrigði svokallaðrar ISA-veiru greindist í laxi hér á landi. Hún tilheyrir inflúensuveirum og er stundum kölluð laxaflensa. Veiran uppgötvaðist við krufningu og sýnatöku eftir að óeðlilega mikið af laxi drapst í einni kvínni. Ákveðið var í samráði við Matvælastofnun að aflífa og farga öllum laxi í kvínni. Fiskurinn var frekar ungur og langt frá því að vera kominn í sláturstærð. Eftirlit var aukið með fiski í öðrum kvíum á eldisstöðinni og var skimað eftir veirunni.
Jens Garðar Helgason, framkvæmdastjóri Laxa, segir í samtali við fréttastofu og veikar vísbendingar hafi fundist um smit í öðrum kvíum. Ekki hafi þó borið á óeðlilegum laxadauða en í samráði við MAST hafi verið ákveðið að flýta slátrun á öllum fiski á stöðinni. Fyrirtækið vilji ekki taka neina áhættu og koma svæðinu strax í hvíld. Fiskinum verður þó ekki öllum fargað heldur er hluti hans kominn í sláturstærð og verður hann settur í vinnslu. | Öllum fiski á einni eldisstöð Laxa í Reyðarfirði verður slátrað af ótta við að veira sem veldur blóðþorra hafi smitast á milli kvía. |
2021 | 40 | Leiðtogaslagur Sjálfstæðismanna í borginni snýst um það hver er líklegri til þess að vinna kosningarnar og leiða flokkinn inn í meirihlutasamstarf. Þetta sagði Hildur Björnsdóttir borgarfulltrúi, sem sækist eftir oddvitasæti á lista flokksins, í Silfrinu. | Hildur og Eyþór Arnalds, oddviti flokksins í síðustu borgarstjórnarkosningum, mættust í Silfrinu auk Þórdísar Lóu Þórhallsdóttur, oddvita Viðreisnar, og Dóru Bjartar Guðjónsdóttur, oddvita Pírata, og tókust á um borgarmálin. Kosið verður í fyrri hluta maí en óljóst er hvort Hildur eða Eyþór muni leiða Sjálfstæðismenn í kosningunum
Hildur sagði stefnt að því að halda prófkjör 26. febrúar en nákvæm dagsetning sé ekki komin á hreint. Eyþór vill halda oddvitasæti sínu.
Ég hef staðið fyrir ákveðin sjónarmið í borgarmálum og það sem ég skynja núna, miðað við það sem var fyrir 4 árum, er að það er miklu breiðari kór núna sem er sammála um að það sé margt sem þarf að laga í borginni. Ég tel að ég hafi náð þar hljómgrunni meðal mjög margra aðila í þjóðfélaginu.
sagði Eyþór. Bæta þurfi samgöngu- og skipulagsmál og koma á breytingum í vor. Hildur Björnsdóttir sagðist ekki ætla að hallmæla Eyþóri en þau sækist vissulega eftir sama sætinu.
Ég held það þurfi ekki að vera stórkostlegur meiningarmunur þótt fólk sækist eftir sama sætinu. Við sjáum líka á þingi að þar sækist fólk eftir sætum jafnvel þótt það sé ekki sérstakur meiningarmunur. Það sem fólk þarf þá að gera upp við sig er hvor aðilinn er með meira aðlaðandi framtíðarsýn, hvor er líklegri til að vinna kosningar og hvor er líklegri til að leiða okkur inn í meirihlutasamstarf. | Hildur Björnsdóttir segir ekki mikinn meiningarmun á sér og Eyþóri Arnalds en þau sækjast bæði eftir oddvitasæti Sjálfstæðismanna í borginni. Leiðtogaslagurinn snúist um hver sé líklegri til þess að vinna kosningarnar. |
2021 | 40 | Noregur og Svíþjóð skildu jöfn í hörkuspennandi leik á HM í handbolta í gærkvöld. Noregur gat með sigri komist í 8-liða úrslit. | Spennan í milliriðli tvö á HM í handbolta er mikil fyrir lokaumferðina sem spiluð verður á morgun. Noregur, undir stjórn Þóris Hergeirssonar, gat komist í 8-liða úrslitin með sigri á Svíþjóð í gær en Svíar þurftu hins vegar stig gegn Noregi til að eiga raunhæfa möguleika á því að komast áfram. Noregur var tveimur mörkum yfir, 30-28, þegar ein mínúta og 40 sekúndur voru til leiksloka en Svíar skoruðu næstu tvö mörk og tryggðu sér eitt stig úr leiknum. Ríkjandi Evrópumeistarar Noregs mæta ríkjandi heimsmeisturum Hollands í lokaleik milliriðilsins annað kvöld, í leik sem líklega verður hreinn úrslitaleikur um það hvort liðið kemst í 8-liða úrslitin. Öllu minni spenna er í milliriðlum 3 og 4 en þar lýkur keppni í dag. Danmörk og Þýskaland, sem bæði eru komin í 8-liða úrslitin, berjast um toppsætið í milliriðli þrjú klukkan hálf átta og er leikurinn sýndur beint á RÚV.is. Þá eigast Brasilía og Spánn við á sama tíma í milliriðli fjögur en þar er toppsætið einnig undir.
Fótboltamaðurinn Guðmundur Þórarinsson varð í gærkvöld bandarískur meistari með liði sínu New York City FC. New York mætti Portland Timbers í úrslitaleik MLS-deildarinnar og hafði betur eftir vítaspyrnukeppni, 4-2. Staðan eftir venjulegan leiktíma var 1-1. Guðmundur var í byrjunarliði New York og var lið hans í forystu þegar hann var tekinn af velli í uppbótartíma venjulegs leiktíma. Í kjölfarið jafnaði Portland, framlenging og vítaspyrnukeppni tóku við og þar hafði New York betur. Guðmundur er fyrsti Íslendingurinn til að verða meistari í sterkustu deild Bandaríkjanna. Þá er þetta einnig fyrsti meistaratitill New York.
8-liða úrslit bikarkeppninnar í körfubolta heldur áframí dag en í gær komst kvennalið Njarðvíkur áfram í undanúrslit eftir sigur á Fjölni í framlengdum leik. Karlarnir hefja leik í dag og þar mætast ÍR og Þór Þorlákshöfn annars vegar og Stjarnan og Grindavík hins vegar. Leikur Stjörnunnar og Grindavíkur verður sýndur beint á RÚV 2 í kvöld klukkan hálf átta. | Noregur og Svíþjóð gerðu jafntefli í milliriðli sínum á HM í handbolta í gærkvöld. Spennan er mikil fyrir lokaumferðina á morgun. |
2021 | 41 | Blaðamennirnir Maria Ressa frá Filippseyjum og Dmitry Muratov frá Rússlandi tóku í gær við friðarverðlaunum Nóbels í Osló. Þau lýstu áhyggjum af fjölmiðlafrelsi, upplýsingaóreiðu, falsfréttamennsku, alræðishyggju og misnotkun bandarískra samfélagsmiðla og netrisa á yfirburðastöðu sinni. | Þau Ressa og Muratov voru verðlaunuð fyrir ómetanlegt framlag þeirra til að verja tjáningarfrelsið, frumforsendu lýðræðis og varanlegs friðar. Muratov er einn stofnenda hins sjálfstæða, rússneska dagblaðs Novaya Gazeta, sem hóf útgáfu 1993, og er einn örfárra rússneskra fjölmiðla sem ekki fylgir línunni frá Kreml í einu og öllu. Ressa er á meðal stofnenda vefmiðilsins Rappler, sem hefur stundað rannsóknarblaðamennsku og gagnrýna umfjöllun um stjórnvöld á Filippseyjum frá árinu 2012. Bæði hafa mátt þola ofsóknir vegna starfa sinna. Í viðtali við Al Jazeera segir Ressa það vera eina mestu ógnina við lýðræði í heiminum þegar lygar verða að staðreyndum. Það rjúfi þann raunveruleika sem við deilum öll og geri það auðveldara að afvegaleiða almenning. Muratov tók í sama streng og sagði falsfréttir og upplýsingafölsun vaxandi ógn. Svo virðist sem sannleikurinn hafi glatað gildi sínu í hugum fólks, sem sé upptekið af eigin hugmyndum en hirði minna um staðreyndir, segir Muratov. Friðarverðlaun Nóbels féllu síðast í skaut blaðamanns árið 1935. Þá var þýski blaðamaðurinn Carl von Ossietzky verðlaunaður - og fangelsaður - fyrir að vara heiminn við uppgangi Hitlers og vígvæðingu Þýskalands. | null |
2021 | 41 | Guðlaugur Þór Þórðarson, umhverfis-, orku- og loftslagsráðherra, segir skerðingar á sölu á raforku til ákveðinna notenda alvarlegt mál og þvert á aðgerðaáætlun Íslands í orkumálum og orkustefnuna. Landsvirkjun tilkynnti í vikunni að skerða þyrfti nú þegar afhendingu á raforku til stórnotenda vegna raforkuskorts og takmarkaðrar flutningsgetu. Meðal þeirra eru fiskimjölsverksmiðjur, gagnaver og álver, en þessi starfsemi hefur samið um skerðanlega orku að hluta við Landsvirkjun. Guðlaugur Þór segir að hann hafi kynnt minnisblað á ríkisstjórnarfundi og hafi fleiri í bígerð. | Því miður lítur það þannig út að sé lítið hægt að gera hvað varðar þessa vertíð. Við munum hinsvegar reyna að gera það sem hægt er að gera og eiga samtal við fleiri aðila. Síðan er þetta bara partur af stærri mynd. Við erum núna að fara í orkuskipti - aftur.
segir Guðlaugur Þór og vísar til fyrri orkuskipta þegar hitaveita var tekin í gagnið hér á landi. Það hafi gengið vel, skilað betri loftgæðum, samkeppnisforskoti og nýst efnahagslega. Verkefnið framundan sé enn metnaðarfyllra. Aðspurður segist hann vonast til þess að umræðan fari ekki í vangaveltur um frekari virkjanir.
Við finnum það bara í umræðunni út af þessu hvernig hún fer aftur. Hún fer, ég held að ég taki ekkert stórt upp í mig, en fer svolítið í skotgrafir. Þetta er sameiginlegt verkefni okkar . Ég held að allir nálgist þetta með svipuðum hætti. Við viljum ná þessum markmiðum, hugsa um náttúruna og náttúruvernd og það er gott. Við þurfum að nýta orkuna eins vel og mögulegt er og finna hér lausnir sem flestir geta verið sáttir við. En þetta er sameiginlegt verkefni okkar allra og þetta fer ekki frá okkur. En með þessu ertu ekki að segja að það verði ekki virkjað. Nei, ég er að reyna að halda umræðunni á einhverjum öðrum þeim stað heldur en við förum á vanalega. Verkefni okkar allra er að sjá til þess hvernig við ætlum að vera fremst meðal þjoða þegar kemur að því að nota endurnýjanlega orkugjafa og hætta að nota jarðeldsneyti. Það er verkefnið. | Umhverfis-, orku- og loftslagsráðherra, segir skerðingar á sölu á raforku til ákveðinna notenda alvarlegt mál og þvert á aðgerðaáætlun Íslands í orkumálum og orkustefnuna. |
2021 | 41 | Hópur tónlistarmanna og unnenda teknó-tónlistar, sem kennd er við Berlín í Þýskalandi, berjast nú fyrir því að tónlistin verði sett á menningarminjaskrá Unesco. Þá myndi hún njóta sérstakrar verndar sem tákn sameiningar landsins. | Teknótakturinn á uppruna sinn í Detroit í Bandaríkjunum en þegar Berlínarmúrinn féll árið 1989 varð tónlistin mjög vinsæl í Berlín og í hugum margra táknmynd sameiningar Þýskalands, sem hafði þá í fjörutíu og eitt ár verið skipt upp í tvö ríki, Austur og Vestur-Þýskaland. Fjölmenn reif voru haldin í yfirgefnum byrgjum og verksmiðjum í austurhluta borgarinnar þar sem fólk fagnaði nýfengnu frelsi, undan oki kommúnisma, undir taktfastri tónlistinni. Unnendur teknó tónlistar þrýsta á þýsk stjórnvöld að sækja um að hún verði sett á heimsminjaskrá. Ástæðan er sú að mörgum klúbbum hefur verið lokað síðustu árin og eins hefur covid haft slæm áhrif á reksturinn. Herferðin er undir slagorðinu Rave the Planet. Með vernd á heimsminjaskránni telur fólk að betur myndi ganga að vernda þessa menningu. Þá myndu þekktir teknóklúbbar eins og Berghain (Berghæn) verða skráðir sem menningarminjar. | null |
2021 | 41 | Tillaga forsætisráðherra til þingsályktunartillögu um breytta skipan ráðuneyta var birt á vef Alþingis í gærkvöldi. Gunnar Helgi Kristinsson, prófessor í stjórnmálafræði, segir fjölgun ráðuneyta viðsnúning frá þeirri áherslu sem var eftir hrun. | Í þingsályktunartillögu forsætisráðherra er gerð grein fyrir þeim breytingum sem verða á uppbyggingu ráðuneyta og verkefnaskiptingu þeirra með nýrri ríkisstjórn. Samkvæmt tillögunni er stefnt að því að breytingarnar taki gildi 1. febrúar en ráðuneytum fjölgar um tvö.
Gunnar Helgi Kristinsson var gestur í Vikulokunum á Rás 1 nú fyrir fréttir ásamt þeim Bryndísi Haraldsdóttur, þingmanni Sjálfstæðisflokksins, og Friðriki Jónssyni, formanni BHM.
Að sögn Gunnars Helga heldur nú áfram sú þróun að ráðuneytum fjölgar. Fyrir um 12 árum hafði það verið viðfangsefna þeirra sem höfðu áhuga á umbótum í stjórnarráðinu að fækka þeim niður í um það bil átta. Fjölgunin nú sé mikill viðsnúningur frá áherslunni sem var eftir hrunið og í kjölfar skýrslu rannsóknarnefndar Alþingis.
Að sumu leyti er það alveg rétt að það var lögð áhersla á að stjórnarráðið þyrfti að hafa ákveðið svigrúm til að bregðast við hlutum á ólíkum tíma. Á sama tíma urfa hlutirnir að vera í sæmilega föstum skorðum í öllum stofnunum. Annars virka ekki boðleiðir. Annars virka ekki samhæfing og samstarf. Ef þú ert stöðugt að hræra í pottinum er hætt við því að hlutir falli milli skers og bryggju eins og gerðist í hruninu. | Prófessor í stjórnmálafræði segir fjölgun ráðuneyta marka mikla breytingu á þeim áherslum sem stjórnvöld settu eftir hrun. |
2021 | 41 | Keppni í milliriðlum á HM kvenna í handbolta heldur áfram í dag og í kvöld. Norska landsliðið, þar sem Þórir Hergeirsson er við stjórnvölinn, getur komist í 8-liða úrslit með sigri á Svíum. | Önnur umferð milliriðla 1 og 2 hefst í dag. Í milliriðli 1 geta Ólympíumeistarar Frakklands tryggt sér sæti í 8-liða úrslitum með sigri á Serbíu. Þá getur Rússland einnig komist í 8-liða úrslitin úr sama milliriðli en þar þurfa Rússar að vinna Svartfjallaland og treysta svo á franskan sigur gegn Serbum. Leikur Svartfjallalands og Rússlands er í beinni útsendingu á RÚV klukkan 14:30 og leikur Serbíu og Frakklands á RÚV.is klukkan fimm. Klukkan hálf átta verður leikur Svíþjóðar og Noregs sýndur á RÚV 2 og er um toppslag að ræða í milliriðli 2. Noregur er á toppi riðilsins með sex stig og getur því tryggt sér sæti í 8-liða úrslitum með sigri á Svíþjóð en Svíar og ríkjandi heimsmeistarar Hollands eru með fimm stig. Í gær komust Spánn og Danmörk áfram í 8-liða úrslitin en Þýskaland og Brasilía eru einnig komin áfram.
8-liða úrslit bikarkeppninnar í körfubolta hefjast í kvennaflokki í dag en klukkan fimm mætast tvö efstu lið úrvalsdeildarinnar, Njarðvík og Fjölnir, og er leikurinn í beinni útsendingu á RÚV 2. 8-liða úrslitin halda svo áfram á morgun en þá verður spilað í kvenna- og karlaflokki.
Keflavík komst á topp úrvalsdeildar karla í körfubolta í gærkvöld með sigri á Tindastóli, 93-84. Keflvíkingar eru nú með fjögurra stiga forskot á Þór Þorlákshöfn í 2. sætinu. Breiðablik komst upp í 8. sætið með sigri á Vestra í nýliðaslag, 100-89. Blikar eru nú með sex stig líkt og Stjarnan og ÍR en Vestri er í ellefta og næst neðsta sætinu með fjögur stig.
Tveir síðustu leikir úrvalsdeildar kvenna í handbolta á þessu ári verða spilaðir í dag. HK fær Fram í heimsókn og þá heimsækja Íslands- og bikarmeistarar KA/Þórs Hauka á Ásvelli. Valur er á toppi deildarinnar með 16 stig en Fram er með 15 og getur því komist á toppinn með sigri í dag. KA/Þór er í þriðja sætinu með 11 stig, tveimur stigum ofar en Haukar. | Keppni heldur áfram á HM kvenna í handbolta í dag og er mikið undir í milliriðlunum. Noregur mætir Svíþjóð í stórleik dagsins. |
2021 | 41 | Forstjóri endurvinnslufyrirtækisins Terra segir skelfilegt að vita að plast, sem fyrirtækið sendi til endurvinnslu í Svíþjóð árið 2016, liggi enn óhreyft í vöruskemmu í Svíþjóð. Hann segir að eftirlit með endurvinnslu sé mun betra í dag en þá. | Stundin birti í gær myndir af hundruðum tonna af íslenskum plastúrgangi, sem hefur legið óhreyfður frá árinu 2016 í vöruskemmu í Svíþjóð. Endurvinna átti plastið, og Úrvinnslusjóður hefur greitt íslenskum endurvinnslufyrirtækjum um hundrað milljónir króna fyrir endurvinnsluna. Terra er eitt þeirra fyrirtækja sem flutti plast til sænska fyrirtækisins Swerec, sem átti að endurvinna plastið. Valgeir Baldursson, forstjóri Terra segir að fyrirtækið hafi flutt um 300 tonn af plasti til endurvinnslu og orkuvinnslu til Swerec árið 2016.
Okkur finnst þetta alveg skelfilegt og ég held að það sé ekki hægt að segja annað en að þetta séu mikil vonbrigði. Við hættum öllum viðskiptum við Swerec árið 2020.
Síðan hefur Terra flutt allt plast til fyrirtækjanna Prezero í Þýskalandi, Peute Recycling í Hollandi og Pure North í Hveragerði.
Stundin birti þessar myndir í gær, hvernig varð þér við þegar þú sást þær?
Ég held að eins og öllum öðrum að það voru gríðarleg vonbrigði að sjá þessar myndir og að þetta hafi ekki farið í þá farvegi sem maður trúir og treystir að samstarfsaðilar noti.
Nú leggur stór hluti þjóðarinnar mikið á sig við að flokka heimilisruslið og reyna að koma plastinu í réttan farveg, eruð þið viss um að plastið fari í réttan farveg og fari þangað sem það á að enda núna?
Já, við trúm því og það hefur mikið breyst í þessum endurvinnsluhluta á undanförnum árum þar sem eftirlit er orðið miklu meira og líka meðvitundin orðin sífellt meiri.
bara aldrei mikilvægara en nú að halda áfram að flokka og koma þessu í rétta farvegi. | Forstjóri endurvinnslufyrirtækisins Terra segir skelfilegt að vita að plast, sem fyrirtækið sendi til endurvinnslu í Svíþjóð árið 2016, liggi enn óhreyft í vöruskemmu í Svíþjóð. Hann segir að eftirlit með endurvinnslu sé mun betra í dag en þá. |
2021 | 42 | Stykkishólmsbær og Helgafellssveit hefja nú formlegar sameiningarviðræður. Stefnt er að íbúakosningu um sameiningu sveitarfélaganna í mars á næsta ári. | Bæjarstjórn Stykkishólmsbæjar samþykkti að hefja formlegar sameiningaviðræður í gær, en samþykki Helgafellssveitar lá þá þegar fyrir. Jakob Björgvin Jakobsson, bæjarstjóri í Stykkishólmi, segir að nú muni samstarfsnefnd um viðræðurnar hefja undirbúningsvinnu.
Sem endar síðan með því að íbúar þessara beggja sveitarfélaga taka ákvörðun um sameininguna næsta vor, sennilega í mars 2022.
Þá verði kosið til sveitarstjórnar í sameinuðu sveitarfélagi í maí á næsta ári. Sameinað sveitarfélag mun telja um tólf hundruð og fimmtíu íbúa. En í Stykkishólmi búa ellefu hundruð níutíu og sex og sextíu og sex í Helgafellssveit.
Sex hundruð milljónir koma frá ríkinu við sameininguna sem Jakob segir að muni til dæmis nýtast til innviðauppbyggingar. Sveitarfélögin sem eru nágrannar eiga þegar í nánu samstarfi sem einfaldar ferlið.
Sveitarfélögin hafa þó átt í öðrum óformlegum viðræðum við Dalamenn síðustu mánuði. Eins hefur Grundarfjarðarbær boðið til fundar um mögulega stóra sameiningu alls Snæfellsness. Jakob segir þessa kosti ekki af borðinu.
Það eru bara þreifingar sem munu halda áfram geri ég ráð fyrir og næstu misserin.
Slíkar stærri sameiningar taki hins vegar lengri tíma eða um tvö ár. Hægt verði því að ljúka sameiningu Stykkishólmsbæjar og Helgafellssveitar áður en að því kæmi. | Nágrannasveitarfélögin Stykkishólmsbær og Helgafellssveit hefja nú formlegar sameiningaviðræður og stefna að íbúakosningu í mars á næsta ári. |
2021 | 42 | Tveir dómkvaddir matsmenn verða skipaðir til að meta umönnum sjúklings sem lést á Heilbrigðisstofnun Suðurnesja árið 2019. Tveir læknar og einn hjúkrunarfræðingur hafa réttarstöðu sakbornings í málinu. | Þetta er samkvæmt staðfestingu Landsréttar á úrskurði Héraðsdóms Reykjaness. Matsmönnunum er ætlað að svara því hvort umönnun sjúklingsins hafi verið fullnægjandi, meðal annars næringar- og vökvagjöf, meðferð til að koma í veg fyrir legusár og meðhöndlun legusára, meðferð við þvag- og hægðalátum og umönnun almennt. Matsmennirnir skulu vera annars vegar hjúkrunarfræðingur með réttindi í líknandi hjúkrun og hins vegar læknir með sérfræðiþekkingu í líknarlækningu og sérhæfðri verkjalækningu til að svara framangreindum spurningum. Þrír starfsmenn Heilbrigðisstofnunar Suðurnesja eru með réttarstöðu sakbornings, tveir læknar og einn hjúkrunarfræðingur. Héraðsdómur segir í niðurstöðu sinni að matinu sé ætlað að svara því hvort umönnun sjúklingsins hafi verið fullnægjandi. Matið geti því leitt í ljós sekt eða sakleysi. Þá bendir dómurinn á að þetta mat hafi verið klofið frá matsgerð sem lögreglan óskaði eftir í síðasta mánuði og snýr eingöngu að störfum læknanna tveggja. Þar eiga matsmennirnir að svara hver dánarorsök sjúklingsins var, hvort forsendur hafi verið til þess að hefja lífslokameðferð og hvort rétt hafi verið staðið að henni sem og sjúkdómsgreinginu sjúklingsins. Annar læknirinn sem er til rannsóknar í þessu máli missti lækningaleyfið, en hefur fengið takmarkað leyfi og starfar nú á Landspítalanum undir eftirliti. | Landsréttur hefur úrskurðað að tveir sérfróðir matsmenn verði kallaðir til við að meta meðferð og umönnun sjúklings sem lést á Heilbrigðisstofnun Suðurnesja. |
2021 | 42 | Arthúr Bogason, formaður félags smábátaeigenda, segir að gæta þurfi jafnræðis í eftirliti með brottkasti og | er verulega ósáttur með þá mynd sem Heiðrún Lind Marteinsdóttir, framkvæmdastjóri Samtaka fyrirtækja í sjávarútvegi, setti fram í viðtölum í gær.
Þetta var Arthúr Bogason. Róbert Jóhannsson tók pistilinn saman.
Sagði Arthúr í Morgunútvarpinu á Rás 2 í morgun. Hann sagði drónaeftirlit með veiðum smábáta falla undir njósnir samkvæmt lýsingum á vefsíðu Persónuverndar. Hann segir að gæta þurfi jafnræðis í eftirliti með brottkasti. Eftirlit með drónum sé nánast einungis yfir smábátum, þrátt fyrir að togarar veiði stærstan hluta þorskaflans.
Arthúr veltir því fyrir sér hvort tilgangur drónaflugs Fiskistofu sé að nota eftirlit sem fælingarmátt. | null |
2021 | 42 | Fimm af sex oddvitum bæjarstjórnarflokka Akureyrar ætla ekki að gefa kost á sér í oddvitasæti í komandi sveitarstjórnarkosningum. Bæjarstjórinn á Akureyri segir mikið áhyggjuefni hversu örar breytingar eru í sveitarstjórnum. | Miklar breytingar verða á bæjarstjórn Akureyrar á næsta kjörtímabili. Þegar hafa sjö bæjarfulltrúar tilkynnt að þeir ætli ekki að bjóða sig fram í komandi kosningum. Því verða í mesta lagi fjórir af ellefu núverandi bæjarfulltrúum áfram í bæjarstjórn að loknum kosningum. Sjálfstæðisflokkurinn er með þrjá fulltrúa í núverandi stjórn og hafa tveir þeirra, þar á meðal oddvitinn Gunnar Gíslason tilkynnt að hann hyggist ekki bjóða sig fram á ný. L-listinn hefur tvo fulltrúa og hefur oddviti flokksins, Halla Björk Reynisdóttir, greint frá því að hún muni bjóða sig fram en ekki sem oddviti. Andri Teitsson, hinn fulltrúi flokksins hefur ekki gert upp hug sinn. Báðir fulltrúar Framsóknarflokksins, þau Guðmundur Baldvin Guðmundsson og Ingibjörg Isaksen hafa tilkynnt að þau bjóði sig ekki fram í vor. Hilda Jana Gísladóttir, oddviti Samfylkingarinnar, hefur tilkynnt um framboð sitt og verður því eini núverandi oddviti sem hyggst halda áfram í því hlutverki. Heimir Haraldsson, hinn bæjarfulltrúi Samfylkingarinnar ætlar að hætta. Sóley Björk Stefánsdóttir, bæjarfulltrúi Vinstri grænna og Hlynur Jóhannsson, bæjarfulltrúi Miðflokksins ætla einnig hætta. Ásthildur Sturludóttir, bæjarstjóri á Akureyri segir þetta slæma þróun.
Þetta er ekki gott fyrir sveitarfélögin þegar það verða miklar mannabreytingar við kosningar. Og það kannski þarf að huga að starfsumhverfi kjörinna fulltrúa í þessum efnum og það er mikið áhyggjuefni hversu örar breytingar eru í sveitarstjórnum. | Að minnsta kosti sjö af ellefu bæjarfulltrúum á Akureyri ætla ekki að bjóða sig fram í komandi sveitarstjórnarkosningum. Bæjarstjórinn segir örar breytingar í sveitarstjórnum áhyggjuefni. |
2021 | 42 | Síðust tvær nætur hafa starfsmenn Bláfjalla unnið hörðum höndum að opnun skíðasvæðisins sem var opið í gær í fyrsta sinn í vetur. Sem stendur eru veður og færð góð og opnað verður klukkan tvö í dag en útlitið fyrir helgina er ekki gott. | Dagurinn byrjaði illa því það var svo hrikalega vont veður hérna en svona upp úr hádegi byrjaði það að dúra niður og við gátum farið út að vinna, bæði menn og tæki og svo fengum við bara 'gorgeous' kvöld í blankalogni og svona jólasnjókoma allan tímann, púður yfir öllu. Þetta var bara draumur í dós.
Að baki hverri opnun liggur mikil vinna sem fer að miklu leyti fram utan hefðbundins vinnutíma.
Troðarastrákarnir vinna 90 prósent allar nætur, eða bara allar nætur og svo náttúrlega ef við lendum í bilunum eins og í gær þá er ekki beðið með að laga það þar til daginn eftir. Það þarf að laga það um nóttina svo að það sé klárt þegar við opnum. Þannig að við fáum oft næturvinnu. Og þannig var það síðustu nótt? Þannig var það síðustu nótt og þar síðustu nótt.
Og nú er færi fyrir þá sem farnið er að lengja eftir því að komast á skíði. | Opnað hefur í Bláfjöllum og skíðatímabilið sunnan heiða hafið. Þeir sem vilja ólmir skíða á aðventunni hafa tækifæri í dag en útlitið er ekki gott næstu daga. |
2021 | 42 | Stjórn körfuknattleiksdeildar Skallagríms hefur dregið kvennalið félagsins úr úrvalsdeildinni. Ástæðan er sögð erfiðleikar við mönnun og ófyrirséðar breytingar. | Skallagrímur hefur tapað öllum leikjum sínum í úrvalsdeildinni í vetur. Goran Miljevic, sem tók við sem þjálfari liðsins síðastliðið sumar, hætti í lok október eftir 55 stiga tap gegn Njarðvík. Í yfirlýsingu stjórnarinnar segir að ekki hafi tekist að manna meistaraflokksráð og stjórn deildarinnar, sem sé forsenda fyrir því að halda lið í deildinni. Unnið verði að því næstu mánuði að efla innra starf deildarinnar og stefna að þátttöku kvennaliðs á næsta tímabili. KKÍ hefur þegar fjarlægt liðið úr lista yfir lið deildarinnar. Þá voru tvö stig dregin af hverju liði í deildinni sem hafði unnið Skallagrím.
Haukar eru á toppi úrvalsdeildar karla í handbolta eftir nauman sigur, 33-32, á Fram í gærkvöld. Haukar eru nú einu stigi ofar en FH, í öðru sætinu, en FH á leik til góða og mæta Selfossi í kvöld.
Þór frá Þorlákshöfn er á toppi úrvalsdeildar karla í körfubolta, við hlið Keflavíkur, eftir 16 stiga sigur á KR í gærkvöld 101-85. Keflavík á þó leik til góða og mætir Tindastóli í kvöld. Þá vann ÍR Grindavík 79-72 og Valur vann botnlið Þórs á Akureyri 79-75.
Átta leikir eru á HM kvenna í handbolta í dag þegar leikið verður í annarri umferð milliriðla. RÚV sýnir tvo leiki á mótinu í dag. Leik Argentínu og Brasilíu í milliriðli fjögur, klukkan hálf þrjú og leik Tékklands og Danmerkur í kvöld klukkan hálf átta á RÚV tvö.
Villareal varð í gærkvöld síðasta liðið til að tryggja sig áfram í 16-liða úrslit Meistaradeildar Evrópu þegar liðið vann Atalanta, en bæði lið höfðu möguleika á að komast upp úr F-riðli ásamt Manchester United. Villareal komst í 3-0. Atalanta gerði þá tvö mörk og minnkaði muninn í 3-2 en nær komst Atalanta ekki. Dregið verður í viðureignir 16 liða úrslitanna á mánudaginn kemur. | null |
2021 | 42 | Áfrýjunardómstóll í Bandaríkjunum hafnaði í gær kröfu Donalds Trumps, fyrrverandi Bandaríkjaforseta, um að banna skjalasafni Hvíta hússins að afhenda fjölda gagna frá forsetatíð hans, sem ætlað er að varpa ljósi á atburðarásina í aðdraganda árásarinnar á þinghúsið í Washington í ársbyrjun. Gert er ráð fyrir að málinu verði vísað til hæstaréttar. | Samkvæmt úrskurði dómstólsins ber skjalasafninu að koma gögnunum til þingnefndarinnar sem nú fer í saumana á því sem gerðist við og í þinghúsinu 6. janúar síðastliðinn. Þá réðust þúsundir æstra stuðningsmanna Trumps þar inn, unnu skemmdarverk og ógnuðu þingmönnum, starfsfólki og lögreglumönnum. Allt í allt eru það um 700 skjöl af ýmsu tagi, sem Trump vill halda frá nefndinni. Þar á meðal eru punktar og minnismiðar náinna ráðgjafa og aðstoðarfólks Trumps, minnisblað upplýsingafulltrúa Hvíta hússins og uppkast að ræðunni sem forsetinn flutti stuðningsfólki sínu þennan dag. Líklegt þykir að Trump áfrýi niðurstöðunni til hæstaréttar. Samkvæmt úrskurði áfrýjunardómstólsins hafa lögmenn hans hálfan mánuð til þess. Fjölmiðlar hafa eftir Liz Harrington, talsmanni Trumps, að málið hefði endað fyrir hæstarétti á hvorn veginn sem niðurstaða áfrýjunarréttarins yrði. | null |
2021 | 42 | Að minnsta kosti fimmtíu og fjórir létust og rúmlega hundrað slösuðust þegar bíll með tengivagni ók utan í vegrið og valt á hraðbraut í sunnanverðri Mexíkó í gær. Fólkið var á leið yfir landamærin til Bandaríkjanna. Á þessu ári hafa 650 farandverkamenn dáið í bílslysum á leið yfir landamærin. | Talið er fullvíst að ætlunin hafi verið að smygla fólkinu yfir landamærin. Rúmlega 150 manns var troðið í tengivagninn þar sem það hírðist við illan leik. Fólkið er sagt vera frá Mið-Ameríku, flestir frá Hondúras og Gvatemala. Aðkoman að slysinu var slæm, fólkið lá á víð og dreif, sumir látnir en aðrir með lífsmarki. Fjörutíu og níu voru úrskurðaðir látnir á vettvangi og fimm létust skömmu eftir komuna á sjúkrahús. Þetta er haft eftir borgarstjóranum í Chiapas. Í hópi 105 slasaðra voru áttatíu og þrír karlar og tuttugu og tvær konur, sumir eru enn í lífshættu. Þetta er eitt mannskæðasta slys þar sem innflytjendur hætta lífi sínu til að komast til Bandaríkjanna. Ástandið í mörgum löndum Mið-Ameríku er slæmt, ofbeldi, spilling og skortur á lífsnauðsynjum veldur því að fólkið reynir flýja fátæktina og freista gæfunnar annars staðar. Á þessu ári hafa 650 manns á flótta látist í umferðinni á leið yfir landamærin til Bandaríkjanna. Í síðasta mánuði stöðvaði mexíkóska lögreglan tvo bíla með tengivagna, þar fundust alls um sex hundruð manns. Talið er að ökumaðurinn hafi ekið of hratt og misst stjórn á trukknum í beygju með þessum hörmulegu afleiðingum. | null |
2021 | 42 | Áfrýjunardómstóll í Lundúnum komst í dag að þeirri niðurstöðu að framselja skuli Julian Assange, stofnanda WikiLeaks, til Bandaríkjanna. Kristinn Hrafnsson ritstjóri Wikileaks segir að það sé nöturlegt að stríðið í Afganistan sé búið en ekki stríðið gegn Julian Assange. | Neðra dómstig í Bretlandi úrskurðaði í janúar að Assange skyldi ekki framseldur til Bandaríkjanna vegna þess að andlegri heilsu hans hefði hrakað. Í dag féll úrskurður Bandaríkjunum í vil. Kristinn Hrafnsson ritstjóri Wikileaks segir niðurstöðuna í morgun mikil vonbrigði. Hann segir að Bandaríkjastjórn hafi ekki veitt neinar öruggar tryggingar fyrir því að Assange fái réttláta meðferð í Bandaríkjunum.
Það er verið að halda því fram að hann verði ekki vistaður í verstu öryggisfangelsum Bandaríkjanna, það hefur bara ekkert að segja því það er hægt að halda mönnum í einangrun í nánast öllum fangelsum í Bandaríkjunum og það er nokkuð víst að svo verður gert.
Þannig að þau mannréttindasamtök sem hafa skoðað þessar svokölluðu tryggingar hafa komist að þeirri niðurstöðu að þær séu haldlausar og skorað á Bandaríkjastjórn að fella þetta mál niður.
Það er nöturlegt að stríðið sé búið en ekki stríðið gegn Julian Assange, það segir sína sögu. Þetta er hefndaraðgerð, pólitísk hefndaraðgerð. Það er öllum ljóst, þetta er ekki lengur spurning um lagatæknileg atriði.
Kristinn segir að heilsa Assange sé ekki góð. Hann er búinn að vera í gæsluvarðhaldi í tvö ár og þrjá mánuði.
Það eitt og sér er náttúrulega mannréttindabrot af verstu tegund. Hann er í mesta öryggisfangelsi Bretlands sem er kallað Kantanamó-Bay Bretlands. Maður sem er ekki ásakaður um nein ofbeldisbrot, maður sem er einfaldlega að berjast gegn framsali. Það er algjörlega óásættanlegt og algjörlega skammarlegt að þetta skuli vera að gerast í dag í Bretlandi og sérstaklega nöturlegt að þessi niðurstaða komi í dag á mannréttindadegi Sameinuðu Þjóðanna. | Dómstóll í Lundúnum veitti í dag heimild fyrir því að framselja Julian Assange, stofnanda Wikileaks, til Bandaríkjanna. Kristinn Hrafnsson, ritstjóri Wikileaks, er mjög ósáttur við niðurstöðuna og segir þetta mikil vonbrigði. |
2021 | 43 | Eyþór Arnalds segist fagna því að fólk vilji leiða Sjálfstæðisflokkinn í komandi borgarstjórnarkosningum. Hildur Björnsdóttir tilkynnti í gær að hún ætlaði að bjóða sig fram til að leiða listann en hún skipaði annað sæti flokksins í síðustu kosningum. | Eyþór lætur engan bilbug á sér finna þó Hildur ætli að fara á móti honum og segir samstarf þeirra hafa gengið að mestu vel á þessu kjörtímabili. Hann segist fanga því að hún vilji áfram vinna fyrir flokkinn í borgarstjórn.
Nei þetta er ekki óvænt, það er bara fagnaðarefni ef að fólk vill gefa kost á sér til að vinna fyrir Sjálfstæðisflokkinn í borginni og ef enginn hefði áhuga á að gera það hefði ég meiri áhyggjur. Það er nú hefðin að það bjóði sig fram fleiri en einn og þannig var það síðast.Það voru fimm sem kepptu um að leiða listann síðast og það var bara spennandi barátta sem fór vel.
Eyþór segist aðspurður telja sig rétta manninn til að leiða flokkinn áfram því vel hafi gengið í síðustu kosningum.
Ja hann var langstærsti flokkurinn í síðustu kosningum og ég ætla mér að leiða hann í að vera stærsti flokkurinn aftur. Hann er hreyfiaflið sem getur breytt, þannig að við förum úr því að vera með meirihluta fjögurra ólíkra flokka yfir í að fara í þær framfarir sem við þurfum að fara í. Það er enginn annar flokkur sem hefur burði í að breyta nema við.
Eyþór segir að taka þurfi á ýmsum málum í borginni og mun hann meðal annars leggja áherslu á að leysa umferðarhnúta og stuðla að því að ný íbúðahverfi verði skipulögð.
Flokksmenn velja oddvitann og aðra á listanum, trúi ég þannig að eigum við ekki að leyfa Sjálfstæðismönnum að ráða hvernig þeir vilja hafa þetta | null |
2021 | 43 | Bandaríkjaforseti segir að ef Rússar ráðast inn í Úkraínu bíði þeirra þvílíkar efnahagslegar refsiaðgerðir að þeir hafi aldrei kynnst öðru eins. | Joe Biden Bandaríkjaforseti segist hafa varað Vladimír Pútín, forseta Rússlands við, að ef Rússar ráðast á Úkraínu bíði þeirra þvílíkar efnahagslegar refsiaðgerðir að þeir hafi aldrei kynnst öðru eins. Pútín segir að engin áform séu um innrás. í Úkraínu.
Forsetarnir ræddust við í tvær klukkustundir í fyrradag um stöðu öryggismála í Austur-Evrópu og sérstaklega í Úkraínu. Talsmenn beggja sögðu eftir viðræðurnar að þær hefðu verið opinskáar og árangursríkar. Þegar fréttamenn fengu færi á að spyrja Biden út í fundinn sagði hann að báðir hefðu talað tæpitungulaust. Hann kvaðst hafa gert Pútín grein fyrir því að ef Rússar réðust með herlið inn í Úkraínu yrðu þeir beittir þvílíkum efnahagslegum refsiaðgerðum að þeir hefðu aldrei kynnst öðru eins.
Biden bætti því við að ekki stæði til að senda bandarískt herlið til Úkraínu til að styrkja varnir landsins, þrátt fyrir að Rússar séu komnir með hundrað þúsund manna lið að landamærunum.
Vladimír Pútín sagði á fundi með fréttamönnum í gær að herliðið sé eingöngu við landamærin til að styrkja varnir Rússlands. Rússar séu friðsöm þjóð sem hafi rétt til að tryggja öryggi sitt. Hugmyndir Úkraínumanna um að ganga í Atlantshafsbandalagið séu áhyggjuefni. Gerist það opnist leið fyrir herlið Atlantshafsbandalagsríkja enn austar en nú er raunin og slíkt sé mikið áhyggjuefni fyrir stjórnvöld í Moskvu. | Bandaríkjaforseti segir að ef Rússar ráðast inn í Úkraínu bíði þeirra þvílíkar efnahagslegar refsiaðgerðir að þeir hafi aldrei kynnst öðru eins. |
2021 | 43 | Heldur dregur úr ótta fólks við að smitast af COVID-19, miðað við nýjan þjóðarpúls Gallup. Áhyggjur landsmanna af efnahagslegum áhrifum sjúkdómsins minnka líka. fara einnig minnkandi. | Helmingur svarenda hefur frekar eða mjög miklar áhyggjur af efnahagslegum áhrifum sjúkdómsins. Frá seinustu könnun fara þær áhyggjur minnkandi en um 57 prósent sögðust hafa frekar eða mjög miklar áhyggjur af efnahagsáhrifunum.
Um 41 prósent hefur miklar eða mjög miklar áhyggjur af því að smitast sem er nokkuð minna en í seinustu könnun þegar rúmlega helmingur svarenda hafði miklar eða mjög miklar áhyggjur af því að smitast. Breytingar á venjum fólks til að forðast smit breytast lítið milli kannana en um það bil sex af hverjum tíu hafa gert miklar eða mjög miklar breytingar á venjum sínum til að forðast smit.
Traust í garð almannavarna og heilbrigðisyfirvalda til að takast á við sjúkdóminn breytist lítið. Fjórðungur svarenda segist treysta þeim fullkomlega, og samtals 63 prósent treystir þeim vel eða mjög vel. Traust til ríkisstjórnarinnar til að takast á við efnahagsleg áhrif faraldursins breytast lítið.
22 prósent svarenda segja of mikið eða allt of mikið gert úr heilsufarslegri hættu sem stafar af COVID-19. Nokkur munur er á afstöðu karla og kvenna. 17 prósent kvenna segja of mikið gert úr hættunni, en 27 prósent karla.
Eins er nokkur munur eftir stjórnmálaskoðunum. Kjósendur Sjálfstæðisflokks og Miðflokks skera sig úr. Rúmlega 40 prósent þeirra sem kjósa Sjálfstæðisflokk og Miðflokk segja of mikið gert úr hættunni. Jafnframt telur Um þriðjungur kjósendur þessara tveggja flokka að almannavarnir og heilbrigðisyfirvöld geri of mikið til að bregðast við faraldrinum.
Könnunin var gerð dagana 26. nóvember til 7. desember. | Áhyggjur fólks af að smitast af COVID-19 fara heldur minnkandi og einnig af efnahagslegum áhrifum sjúkdómsins samkvæmt nýjum þjóðarpúlsi Gallup. |
2021 | 43 | Um þriðjungi færri umsóknir um aðstoð hafa borist Mæðrastyrksnefnd fyrir þessi jól en þau síðustu og nýjum umsækjendum um jólaaðstoð Hjálparstofnunar kirkjunnar hefur fækkað. Enn er hægt að sækja um jólaaðstoð hjá hjálparsamtökum. | Umsóknarfrestur um jólaaðstoð hjá Mæðrastyrksnefnd Reykjavíkur rann út fyrr í vikunni en enn berast þangað fyrirspurnir og því var ákveðið að hægt verði að sækja um þangað til á morgun. Anna H. Pétursdóttir formaður Mæðrastyrksnefndar segir umsóknirnar færri:
Við aðstoðuðum 1.560 heimili í fyrra og umsóknirnar eru orðnar um þúsund núna og eigum við ekki von á að fara nema upp í svona 1.100 heimili sem við þurfum að aðstoða.
Anna segir að fækkunin sé aðallega meðal fjölskyldufólks, en staðan sé svipuð hjá þeim sem búa einir.
Það er töluvert af einstaklingum og þá eru það yfirleitt öryrkjar, sem leita til okkar.
Hjálparstarf kirkjunnar veitir jólaaðstoð eins og undanfarin jól. Vilborg Oddsdóttir, félagsráðgjafi hjá Hjálparstofnun kirkjunnar segir að enn sé verið að taka við umsóknum, heildarfjöldi liggi ekki fyrir:
Aðalbreytingin sem við merkjum núna er hvað það eru færri sem eru að koma í fyrsta skiptið. Við sjáum að það er mikill munur á því núna og í fyrra þegar það voru mjög margir sem voru að leita í fyrsta skiptið í kringum jólin.
Þessi hópur sem er að koma nýr og stendur allra verst, fyrir utan alla hina sem standa líka illa, eru innflytjendur sem eru hér með dvalarleyfi án atvinnuleyfis. | Hjálparsamtök fá færri umsóknir um jólaaðstoð en í fyrra og nýjum umsækjendum hefur fækkað. Minna er um að fjölskyldufólk leiti aðstoðar en áður. |
2021 | 43 | 500 milljóna króna viðsnúningur verður á rekstri Mosfellsbæjar á næsta ári. Bæði Mosfellsbær og Garðabær stefna á að skila afgangi á næsta ári. | Sveitarfélög um allt land leggja nú lokahönd á fjárhagsáætlanir næsta árs og greint var frá fjárhagsáætlun Reykjavíkurborgar í gær. Garðabær hefur samþykkt sína fjárhagsáætlun og gerir hún ráð fyrir 48 milljóna króna afgangi af rekstri samstæðunnar sem er þó minni afgangur en í ár. A hlutinn verður raunar rekinn með 460 milljóna króna halla en afgangur af B hluta skilar jákvæðri niðurstöðu. Þar munar mestu um 400 milljóna afgang úr samveitum Garðabæjar.
Skuldir aukast um þrjá milljarða króna og fer skuldahlutfall hækkandi. Stærstu einstöku framkvæmdir í Garðabæ á næsta ári er bygging næsta áfanga Urriðaholtsskóla og bygging nýs leikskóla. Fram kemur í greinargerð að launakostnaður hækkar um 10 prósent milli ára og vega þar stytting vinnuvikunnar og kjarasamningsbundnar hækkanir þyngst.
Útsvarshlutfall í Garðabæ verður áfram 13,7 prósent.
Mosfellsbær áætlar að skila 203 milljóna króna afgangi á næsta ári sem er viðsnúningur upp á tæpan hálfan milljarð. Þar af verður 116 milljóna króna afgangur af A hluta. Skuldir aukast um milljarð. Síðustu tvö ár voru þung í rekstri sökum fjárhagsaðstoðar í tengslum við faraldurinn en útgjöld í þeim málaflokki verða komin á sama stað og fyrir faraldurinn á næsta ári.
Stærstu framkvæmdirnar í bænum verða bygging nýs leikskóla í Helgafellshverfi, bygging íþróttahúss við Helgafellsskóla og ný þjónustubygging við íþróttamiðstöðina að Varmá.
Álagningarhlutfall útsvars verður áfram 14,48 prósent. | Mosfellsbær gerir ráð fyrir 500 milljóna króna viðsnúningi í rekstri bæjarfélagsins á næsta ári. |
2021 | 43 | Breiðablik tapaði 3-0 fyrir Real Madrid í riðlakeppni meistaradeildarinnar í gærkvöld. Liðið á nú aðeins einn leik eftir í keppninni, gegn PSG í París í næstu viku. | Þetta var fjórða tap Blika í fimm leikjum í keppninni en liðið gerði markalaust jafntefli við Kharkiv frá Úkraínu. Liðið hefur því enn ekki skorað mark í keppninni, eitthvað sem leikmenn og þjálfarar hafa talað um sem eitt stærsta markmiðið. Nú er aðeins einn leikur eftir, gegn PSG á útivelli í næstu viku og þar verður ekki sjálfgefið að skora mark.
Þarna heyrðum við í Ásmundi Arnarssyni, þjálfara Breiðabliks, og Kristínu Árnadóttur, leikmanni liðsins, á blaðamannafundi eftir leikinn í gærkvöld.
Leik enska úrvalsdeildarliðsins Tottenham í Sambandsdeild Evrópu sem átti að fara fram í kvöld hefur verið frestað eftir að átta leikmenn og fimm starfsmenn félagsins greindust með Covid. Antonio Conte, þjálfari liðsins, sagði í gær að staðan væri ekki góð og að á hverjum degi væru fleiri smit að greinast. Liðið á að mæta Brighton í ensku úrvalsdeildinni á sunnudag og enn hefur ekki verið tekin ákvörðun um hvort að hann fari fram.
Og áfram er leikið á HM kvenna í handbolta í dag. Þrír leikir í milliriðlum verða á dagskrá RÚV. Leikur Hollands og Rúmeníu hefst á RÚV klukkan 14:30, grannaslagur Svartfjallalands og Serbíu verður á RÚV 2 klukkan 17 og viðureign Frakklands og Póllands á RÚV 2 sömuleiðis klukkan 19:30. | null |
2021 | 43 | Kraftur er nú kominn í loðnuveiðina og skipin koma hvert af öðru í land með afla. Margir hafa beðið lengi eftir loðnu, Seyðfirðingar meðal annars, sem fengu í morgun fyrstu loðnuna í fjögur ár. Allt hráefnið fer í bræðslu og verður ekkert fryst fyrr en eftir áramót, enda eru helstu markaðir í Rússlandi lokaðir íslenskum framleiðendum. | Loðnuveiðin byrjaði ekki af krafti fyrr en sjávarútvegsráðherra leyfði veiðar með flottroll undir mánaðamót og nú er kominn ágætis kraftur í veiðina segir Baldur Marteinn Einarsson, útgerðarstjóri Eskju.
Já, já, við erum alveg farnir að skynja það og veiðin gefur merki til þess. Menn eru að fá fín hol, sérstaklega á daginn, nóttin er frekar döpur. Menn eru að fá kannski 50-70 tonn, einn og einn hefur kannski slegið upp í 200 á nóttunni, en á daginn eru þetta alveg 3-800 tonn.
Öll loðnan fer í bræðslu þar sem unnið er úr henni mjöl og lýsi. Bestu markaðir fyrir frysta loðnu á þessum árstíma eru í Rússlandi, en þar var sett viðskiptabann á íslenskar sjávarafurðir árið 2015 og stendur enn. Loðnan hentar þó vel til bræðslu á þessum árstíma, þá er hún hve feitust og hagstæð fyrir lýsisframleiðslu og það er ágætur markaður fyrir mjöl og lýsi um þessar mundir.
Veiðin fer öll fram núna sýnist mér aðeins norðausturaf Langanesi. Komin í gamla hólfið eins og það er kallað.
Það er fróðlegt að fylgjast með ferðum loðnuskipanna. Níu skip eru á miðunum, tvö á leiðinni með fyrstu loðnuna til Vestmannaeyja og búið að landa á Þórshöfn, Eskifirði, Norðfirði, Fáskrúðsfirði og Hornafirði. Í morgun kom Börkur NK með fyrstu loðnuna til Seyðisfjarðar, en þar hefur ekki verið tekið á móti loðnu í heil fjögur ár. Og það eru hafnirnar á Austfjörðum sem njóta þess best þegar loðnan veiðist á þessum slóðum.
Já, þetta er alveg dauðfæri fyrir okkur hérna fyrir austan. Þetta getur ekki verið betra | Loðnuveiði er hafin af fullum krafti, nú um sextíu mílur norður af Langanesi. Seyðfirðingar fengu í morgun fyrstu loðnuna í fjögur ár. |
2021 | 43 | Húsvörður í Háskólanum á Akureyri var settur í einangrun á sjúkrahúsi vegna gruns um geislaveiki eftir að hafa handleikið blýhólk sem notaður er til að mæla geislavirkni. Starfsmenn Geislavarna ríkisins komu norður í gærmorgun og rannsökuðu hólkinn sem þó reyndist ekki geislavirkur. | Staðarmiðillinn Akureyri.net greinir frá þessu í morgun. Starfsmaðurinn sem veiktist, fékk einkennin skömmu eftir að hann handlék stóran blýhólk í kjallara skólans. Starfsmenn sjúkrahússins sem tóku á móti manninum höfðu samband við Geislavarnir ríkisins eftir að grunur um geislaveiki kviknaði. Gísli Jónsson er viðbúnaðarstjóri hjá Geislavörnum ríkisins.
Við fengum tilkynningu rétt fyrir ellefu á þriðjudagskvöldið að einstaklingur hafi fengið bruna sem gæti verið tengt við geislavirkt efni. Við ræddum bara nokkur saman á ákváðum að við myndum senda tvo starfsmenn norður um morguninn með fyrstu vél. Síðan fáum við aftur seina fréttir um að barnabarn þessa einstaklings væri líka með einkenni sem gætu líka tengst geislaveiki eða áhrifum geislavirkra efna. Þannig að þetta leit til að byrja með ekki vel út.
Eftir að fulltrúar geislavarna komu norður var gríma sem maðurinn hafði verið með rannsökuð en starfsmenn sjúkrahússins höfðu mælt einhverja virki í henni. Sú mæling reyndist til allrar hamingju röng. Næst var spjótum beint að Háskólanum.
Við fórum síðan beint þangað að mæla í kringum blýhólkinn og þar mældist ekki heldur neitt. Þannig að þá vorum við farin að að komast á þá niðurstöðu að það væri engin geislavirk efni þarna.
-Er þá ekkert sem bendir til þess að veikindi þessa manns tengist því að hann hafi verið að handleika þennan hlut?-
Nei, ef það væru einhver geislavirk efni þarna þá hefðum við mælt það. Þessi blýhólkur þarna hefur líklega geymt geislamæli en ekki geislavirk efni.
Maðurinn hefur nú verið útskrifaður af sjúkrahúsi og segist í samtali við fréttastofu vera við ágæta heilsu. Hann segir enn óljóst hvað olli veikindunum en að öllum líkindum hafi hann fyrir tilviljun fengið bráðaofnæmi sama dag og hann snerti hólkinn. | Húsvörður í Háskólanum á Akureyri var settur í einangrun vegna gruns um geislaveiki. Rannsókn Geislavarna ríkisins sýndi að tilviljun virðist hafa ráðið því að hann fékk útbrot skömmu eftir hann handlék blýhólk sem notaður var við geislamælingar. |
2021 | 43 | Miðaldastofa við Háskóla íslands frestaði í morgun fyrirlestri sem seðlabankastjóri átti að halda síðdegis og tengist efni bókar sem hann gaf nýverið út. Ástæðan er ásökun fræðimanns um ritstuld. | Miðaldastofa hefur undanfarið auglýst fyrirlestur sem Ásgeir Jónsson seðlabankastjóri átti að halda á hennar vegum síðdegis í dag. Fyrirlesturinn bar heitið Efnahagsmál á landnámsöld og fjallaði um sama efni og Ásgeir skrifar um í nýútkominni bók sinni Eyjan hans Ingólfs. Bergsveinn Birgisson, fræðimaður og rithöfundur, sakaði Ásgeir í gær um ritstuld og sagði hann hafa stuðst við bók sína Leitina að svarta víkingnum við ritun bókar sinnar án þess að taka það fram. Ásgeir hefur vísað þeim ásökunum á bug.
Snemma í morgun tilkynnti Miðaldastofa að fyrirlestrinum hefði verið frestað, án frekari skýringa. Haraldur Bernharðsson, forstöðumaður Miðaldastofu, sagði í samtali við fréttastofu að þar sem fyrirlesara hefði verið gefið að sök að fara heldur frjálslega með hugmyndir og ályktanir annars höfundar hefði aðstandendum Miðaldastofu þótt eðlilegt að hann fengi svigrúm til að svara þeim ásökunum. Því hefði Miðaldastofa ákveðið fresta fyrirlestrinum, hún hefði hins vegar ekki í hyggju að setjast í dómarasæti vegna málsins. Haraldur minntist þess ekki að fyrirlestri á vegum Miðaldastofu hafi áður verið frestað vegna ásakana eins og þeirra sem Bergsveinn bar á Ásgeir í gær. | null |
2021 | 44 | Hverfandi líkur eru á því að gos hefjist í Grímsvötnum. Skjálftavirkni þar hefur minnkað seinasta sólarhringinn. Fluglitakóði Veðurstofunnar fyrir Grímsvötn, sem var færður úr gulu í appelsínugult, verður líklega endurskoðaður. | Í gærmorgun varð skjálfti upp á 3,6 stig í Grímsvötnum. Síðan þá hefur dregið úr skjálftavirkni og þeir sem mælast eru mun minni. Kristín Jónsdóttir hópstjóri náttúruvárvöktunar á Veðurstofu Íslands segir að vísindamenn hafi farið upp á tærnar þegar skjálftinn varð.
Það er alveg týpískur undanfari eldgoss. Það er aukin skjálftavirkni, þannig að það var full ástæða til að bregðast við því. Sem betur fer hefur þessi virkni ekki haldið áfram. Það hefur verið rólegt á skjálftavaktinni í nótt þannig að ég geri ráð fyrir að við munum endurskoða þennan fluglitakóða.
Í gær var fluglitakóði Veðurstofunnar færður af gulu viðbúnaðarstigi í appelsínugult, sem þýðir að auknar líkur séu á eldgosi. Kristín segir hverfandi líkur á eldgosi í Grímsvötnum næstu daga .
Við þurfum bara að bregðast við virkninni hverju sinni og það voru mestar líkur í tengslum við þessa fargléttingu og nú er hún afstaðin og við búumst við því að svarið sé nánast samtímis, að það líði ekki mikill tími frá því að eldstöðin upplifi þennan mikla farglétti þar til að hún fari í gang, ef svo má segja. Þessi sviðsmynd, að hlaup setji í gang eldgos, mér finnst hún fara að verða ólíklegri með hverjum deginum. | Dregið hefur úr skjálftavirkni í Grímsvötnum. Hópstjóri náttúruvárvöktunar á Veðurstofunni segir hverfandi líkur á að eldgos verði í kjölfar hlaups úr Grímsvötnum. |
2021 | 44 | Aðgerðir innanlands verða óbreyttar í tvær vikur. Vonir standa til að hægt verði að slaka á aðgerðum fyrir jól. Willum Þór Þórsson tilkynnti þetta að loknum ríkisstjórnarfundi nú rétt fyrir hádegið. | null | Covid reglur innanlands verða óbreyttar næstu tvær vikur. Heilbrigðisráðherra greindi frá þessu að loknum ríkisstjórnarfundi nú fyrir hádegi. |
2021 | 44 | Líftæknifyrirtækið Alvotech verður væntanlega skráð í bandarísku kauphöllina á fyrri hluta næsta árs og fyrsta lyf fyrirtækisins væntanlegt í sölu á næstu misserum, en það er hliðstæða arðsamasta lyfs í heimi. | Skráning Alvotech í bandarísku kauphöllina verður með sameiningu fyrirtækisins og sérhæfða yfirtökufélagsins Oaktree Acquisition Corporation, en tilkynnt var um samrunasamning félaganna í dag. Gert er ráð fyrir að þegar sameiningunni verður að fullu lokið verði hlutabréf í fyrirtækinu skráð undir nafninu ALVO á Nasdaq. Róbert Wessman stjórnarformaður Alvotech segir að tímasetningin henti vel, en stefnt er að því að fyrsta lyf fyrirtækisins komi á erlendan markað á næstu misserum.
Segir Róbert Wessman. Hann segir fyrirtækið því mjög vel fjármagnað og eigi að duga vel fram yfir þann tíma sem gert er ráð fyrir að félagið verði farið að skila hagnaði. Fyrsta lyfið sem áætlað er að fari á markað er hliðstæða líftæknilyfsins Humira sem er bólgu- og gigtarlyf sem hefur á síðustu árum verið tekjuhæsta lyf heims, en árleg sala þess nemur um 2.600 milljörðum íslenskra króna. Lyfjastofnun Evrópu er búin að samþykkja lyfið og segir Róbert Alvotech búið að tryggja sér sölusamninga í gegnum leiðandi lyfjafyrirtæki í yfir 60 löndum víðs vegar um heiminn. Lyfjafyrirtækið Abbvie hefur hingað til setið eitt að sölunni á Humira og hefur stefnt Alvotech sem svo fór í mál við Abbvie til að ógilda einkaleyfi þeirra, til að koma lyfinu sem fyrst á markað. | null |
2021 | 44 | Alþjóðaheilbrigðisstofnunin varar við að beita skyldubólusetningu fyrr en allt annað hefði verið reynt. Slík ráðstöfun gæti rýrt traust á stjórnvöldum. | Skyldubólusetning gegn COVID-19 á að vera algjört neyðarúrræði, segir yfirmaður Evrópudeildar Alþjóðaheilbrigðisstofnunarinnar. Hann hvetur jafnframt til þess að börn verði betur vernduð gegn sjúkdómnum.
Skyldubólusetning hefur verið sífellt meira í umræðunni, og nokkur lönd hafa jafnvel tekið hana upp. Austurríki hefur meðal annars tilkynnt um bólusetningarskyldu frá og með fyrsta febrúar og þýska þingið ætlar að greiða atkvæði um það fyrir áramót. Þá hafa Grikkir skyldað alla sextuga og eldri í bólusetningu og ákveðnar starfsstéttir á Ítalíu og Frakklandi þurfa að vera bólusettar frá fimmtánda desember.
Hans Kluge, yfirmaður Evrópudeildar Alþjóðaheilbrigðisstofnunarinnar varaði við að beita þessu úrræði án þess að reyna að ná til fólks með öðrum hætti fyrst.
Skylda til bólusetningar er algjört neyðarúrræði og á aðeins að nýta þegar aðrar aðgerðir til að auka bólusetningar hafa verið þrautreyndar, segir Kluge. Hann sagði einnig að þó að slík skylda hefði í einhverjum tilfellum fengið fleiri í bólusetningu þyrfti að taka tillit til hvaða áhrif slíkt gæti haft á traust almennings á stjórnvöldum.
Kluge nefndi einnig að nú væri mest um smit hjá aldurshópnum fimm til fjórtán ára. Ekki væri óalgengt að smit væru tvisvar til þrisvar sinnum algengari meðal barna en almennt. Börnin gætu síðan borið smit í aðra. Grímunotkun og góð loftræsting ættu að vera skilyrði í skólum og þjóðirnar ættu að ræða innan sinna vébanda bólusetningu þessa aldurshóps. | Alþjóðaheilbrigðisstofnunin varar við að beita skyldubólusetningu fyrr en allt annað hefði verið reynt. Slík ráðstöfun gæti rýrt traust á stjórnvöldum. |
2021 | 44 | Bjarni Benediktsson fjármálaráðherra segir enga málefnalega gagnrýni hafa komið fram á skipan Jóns Gunnarssonar í embætti dómsmálaráðherra. Þá kveðst hann ekki skilja gagnrýni á skipan Brynjars Níelssonar sem aðstoðarmanns dómsmálaráðherra og segir hann reyndan þingmann sem njóti mikils stuðnings. | Fólki er frjálst að hafa skoðun á einstaka ráðherrum en ég sé bara engan málefnanlegan grundvöll fyrir þeirri gagnrýni sem hefur komið fram. Þú telur að það sé engum vandkvæðum bundið að þeir sinni þessum málaflokki? Veistu ég veit bara ekki alveg hvernig ég á að bregðast við þessari spurningu. Við erum að tala hérna um þingmann sem er ný genginn í gegn um kosningar og ætli hann sé ekki meðal þeirra þingmanna sem eru með mestan stuðning við sig inni á Alþingi ef þú telur atkvæðin. Ég bara veit ekki alveg hvert þú ert að fara þegar þú spyrð sko hvort það séu einhverjar hömlur á því hvaða verkefni þessi nýkjörni þingmaður geti tekið að sér. Við erum nýbúin að framkvæma lýðræðislegar kosningar hér á Íslandi og mér er sömuleiðis ómögulegt að skilja hvað átt er við með það að Brynjar Níelsson sé ekki hæfur.
Jón Gunnarsson nýskipaður dómsmálaráðherra segir að báðir aðstoðarmenn sínir séu hæfir til að sinna sínum verkefnum og gefur lítið fyrir þá gagnrýni sem fram hefur komið á ráðningu þeirra.
Það sem er nú tiltekið í þeirri umræðu finnst mér ekki vera þess, það veigamikið að það gefi tilefni til þess að ráðherra segi af sér sko og hætti. Við erum auðvitað að glíma við mjög viðkvæman málaflokk og ég mun ekkert gefa eftir í því að takast á við þau verðugu verkefni. Það hefur svona aðallega kannski verið gagnrýnt í þessu að þú réðir Brynjar Níelsson sem þinn aðstoðarmann og hann hefur oft verið umdeildur, hvernig svararu þeirri gagnrýni? Ég svara því bara þannig að ég sem er ráðherra og Brynjar er aðstoðarmaður. | Formaður Sjálfstæðisflokksins segir enga málefnanlega gagnrýni hafa komið fram um skipan Jóns Gunnarssonar dómsmálaráðherra né aðstoðarmanns hans Brynjars Níelssonar. |
2021 | 44 | Bandarískir diplómatar og ráðamenn verða ekki viðstaddir Vetrarólympíuleikana í Peking sem fram fara í febrúar. Bandarísk stjórnvöld hafa ákveðið að sniðganga leikana vegna mannréttindabrota kínverskra stjórnvalda. | Bandarískt íþróttafólk verður þó, eins og staðan er í dag, meðal keppenda á leikunum sem hefjast þann 4. febrúar og munu njóta fulls stuðnings bandarískra stjórnvalda. Í tilkynningu frá Hvíta húsinu kom fram að ekki hafi þótt sanngjarnt að neyða íþróttafólkið til að hætta við þátttöku þar sem mikið hefði verið lagt í undirbúning. Þessi ákvörðun er tekin vegna mannréttindabrota Kínverja en kínversk stjórnvöld eru sökuð um þjóðarmorð gegn Uighur þjóðflokknum í Xinjiang, sem flestir eru múslimar. Kínverskir ráðamenn hafa fordæmt þessa ákvörðun og sagst ætla að bregðast við á móti auk þess sem stjórnvöld þar í landi saka Bandaríkin um að brjóta reglur um pólitískt hlutleysi í íþróttum og byggi sniðgönguna á sögusögnum og lygum. Þá þverneita þeir fyrir að nokkurskonar mannréttindabrot hafi verið framin. Síðast þegar bandarísk stjórnvöld sniðgengu Ólympíuleika var árið 1980 þegar bandarískt íþróttafólk fékk ekki að keppa á Ólympíuleikunum í Moskvu það ár.
Og átta leikir fara fram á Heimsmeistaramóti kvenna í handknattleik í dag þegar riðlakeppninni lýkur. Þórir Hergeirsson og norska landsliðið mæta Rúmeníu í sannkölluðum toppslag í C-riðli mótsins en bæði lið eru þó örugg í milliriðlana. Sá leikur verður sýndur í beinni útsendingu á RÚV 2 og hefst klukkan 19:30. Á sama tíma verður leikur Hollands og Svíþjóðar, sem er toppslagur í D-riðli, sýndur á ruv.is. Keppni í milliriðlum hefst svo strax á morgun. | null |
2021 | 45 | Mikið hefur verið um slys og árekstra í morgun vegna hálkunnar. Framkvæmdastjóri Áreksturs.is segir mjög algengt að bílar séu enn á sumardekkjum og ökumenn jafnvel með nagladekkin í skottinu. | Glerhált var á höfuðborgarsvæðinu í morgun og hálkan mjög lúmsk og erfitt að átta sig á hvort göturnar voru blautar eða hálar. Allt lið söltunarbíla var að störfum í nótt, byrjað var að salta strætó- og stofnleiðir og síðan farið í fáfarnari götur. Einn úr flotanum lenti í vandræðum í Kjarrhólma um fimm leytið í morgun þegar hann rann aftur á bak í halla og hafnaði á fimm bílum og um níu leytið lenti ökumaður í því að halda að bílinn hans væri í gír og óhætt að yfirgefa hann, en svo reyndist ekki vera og rann bílinn yfir fót ökumannsins sem slasaðist, en reyndist þó óbrotinn og tókst honum að stöðva bílinn. Þá hefur álagið á bráðamóttöku Landspítalans verið tvöfalt á við það sem búast má við að sögn Mikales Smára Mikaelssonar yfirlæknis, en þangað hafa margir leitað eftir að hafa runnið til og dottið í hálkunni. Árekstur.is tekur við tilkynningum um árekstra og þar hefur verið nóg að gera í morgun.
Segir Kristján Kristjánsson framkvæmdastjóri Áreksturs.is. Hann segir algengt að bílar séu enn á sumardekkjum. | Tvöfalt álag hefur verið á bráðamóttöku Landspitalans í morgun miðað við venjulegan dag, vegna hálkuslysa. Þá hafa tugir árekstra orðið á höfuðborgarsvæðinu og algengt að bílar séu enn á sumardekkjum. |
2021 | 45 | Tálknafjarðarhreppur athugar nú afstöðu nágranna sinna á Vestfjörðum til mögulegrar sameiningar. Allra nema Ísafjarðarbæjar. | Tálknafjarðarhreppur hefur nú lokið valkostagreiningu þar sem sameiningakostir voru skoðaðir. Í kjölfarið hefur sveitarstjórn sent erindi á öll vestfirsk sveitarfélög nema Ísafjarðarbæ til að athuga afstöðu til sameiningaviðræðna. Ólafur Þór Ólafsson, sveitarstjóri í Tálknafjarðarhreppi, segir þessi sveitarfélög líklega þurfa að sameinast, með boðuðu þúsund íbúa lágmarki.
Þess vegna fannst okkur eðlilegt að þessi sveitarfélög, þessi smærri sveitarfélög tækju tal saman um hvort það sé möguleiki eða flötur á því að þau sameinist í eitt.
Að Tálknafirði meðtöldum eru þetta átta sveitarfélög sem spanna allan Vestfjarðakjálkann. Sameining þeirra gæfi af sér þrjú þúsund og þrjú hundruð manna sveitarfélag sem væri fjölkjarna og víðáttumikið. Ólafur segir að litið sé til þess að hafa heimastjórnir líkt og í Múlaþingi á Austurlandi.
Bolvíkingar hafa þegar svarað erindinu og hafa ekki áhuga á samtali. Önnur sveitarfélög hafa ekki svarað. Vænta má þess að Vesturbyggð taki jákvætt í erindið, en þar hafa kostir þess að sameinast Tálknafirði þegar verið í skoðun. Sveitarfélögin, sem eru nágrannar, vinna náið saman og hefðu sumir talið það liggja beinast við að fara í þær viðræður.
Sveitarfélag sem yrði til ef Tálknafjörður og Vesturbyggð sameinast er enn frekar smátt eða frekar lítið í íbúafjölda og er vilji hér til að skoða stærri sameiningu fyrst.
Tálknfirðingar óskuðu eftir svari fyrir tuttugasta janúar og segir Ólafur stefnt að því að í lok febrúar muni viðræður hefjast og næstu skref muni liggja fyrir í sveitarstjórnarkosningum fjórtánda maí. | null |
2021 | 45 | Héraðssaksóknari hefur ákært forsvarsmenn verktakafyrirtækjanna Brotafls og Kraftbindinga fyrir meiriháttar brot gegn skatta-og bókhaldslögum og peningaþvætti. Samanlögð upphæð skattalagabrotanna hljóðar upp á 152 milljónir króna. Í ákærunni gefur saksóknari í skyn að peningaþvættið í málinu geti numið allt að 760 milljónum króna. | Tveir forsvarsmenn Brotafls eru ákærðir fyrir að standa skil á efnislega röngum virðisaukaskattskýrslum, rangfæra bókhald félagsins og peningaþvætti upp á að lágmarki 64 milljónir.
Stjórnarmaður Kraftbindinga og framkvæmdastjóri félagsins eru ákærðir fyrir sömu brot á skattalögum; að standa skil á efnislega röngum virðisaukaskattskýrslum, rangfæra bókhald félagsins og peningaþvætti. Brot þeirra eru sögð nema 87 milljónum króna.
Fimmti maðurinn er síðan ákærður fyrir að aðstoða forsvarsmenn bæði Brotafls og Kraftbindinga með útgáfu rangra og tilhæfulausra reikninga í nafni fjögurra félaga sem hann var í forsvari fyrir.
Athygli vekur að hann er einnig ákærður fyrir peningaþvætti með því að hafa aflað sér og öðrum ávinnings að fjárhæð að lágmarki 152 milljónum króna og allt að 763 milljónum króna með útgáfu sölureikninga á hendur Brotafli og Kraftbindinga.
Fimm-menningarnir voru handteknir í umfangsmiklum aðgerðum héraðssaksóknara og lögreglunnar fyrir fimm árum í tengslum við rannsókn á stórfelldum brotum hjá nokkrum verktakafyrirtækjum. Fólkið sat um tíma í gæsluvarðhaldi vegna málsins.
Ákæran á hendur þeim verður þingfest í Héraðsdómi Reykjaness í vikunni. | Héraðssaksóknari hefur ákært forsvarsmenn verktakafyrirtækjanna Brotafls og Kraftbindinga fyrir meiriháttar brot gegn skatta-og bókhaldslögum og peningaþvætti. Samanlögð upphæð skattalagabrotanna er 152 milljónir króna. |
2021 | 45 | Aung San Suu Kyi, fyrrverandi leiðtogi Mjanmar, var í dag dæmd í fjögurra ára fangelsi fyrir undirróður og að hvetja til óhlýðni við herstjórn landsins. Sameinuðu þjóðirnar og mannréttindasamtök mótmæla dóminum. | Alþjóðleg mannréttindasamtök fordæma fjögurra ára fangelsisdómi yfir Aung San Suu Kyi, fyrrverandi leiðtoga Mjanmar. Herdómstóll sakfelldi hana fyrir undirróður og að hafa hvatt til óhlýðni gegn herforingjastjórn landsins. Hún á fleiri dóma yfir höfði sér.
Í yfirlýsingu frá Amnesty International segir að með dóminum sé herforingjastjórnin að reyna að berja niður baráttuna fyrir lýðræði í Mjanmar. Sakir á hendur Suu Kyi séu upplognar, réttað hafi verið yfir henni fyrir lokuðum dyrum og refsingin í engu samræmi við sakarefnin.
Mannréttindasamtök þingmanna í Suðaustur-Asíu kalla dóminn skopstælingu á réttlætinu. Engum blandist hugur um að herforingjarnir í Mjanmar séu að reyna að réttlæta valdaránið sem þeir frömdu 1. febrúar með því að ljúga sökum upp á Aung San Suu Kyi og tugi annarra stjórnmálamanna.
Michelle Bachelet, mannréttindastjóri Sameinuðu þjóðanna, segir í yfirlýsingu að meðferðin Aung San Suu Kyi fyrir dómstóli, sem herinn stýrir, sé af pólitískum rótum runnin. Hún krefst þess að henni verði sleppt þegar í stað.
Aung San Suu Kyi hefur ásamt fleiri stjórnmálamönnum setið í stofufangelsi frá því að herinn rændi völdum. Hún hefur verið sökuð um ýmis afbrot og á að mæta fyrir rétt á þriðjudag í næstu viku og á þá að svara til saka fyrir að hafa haft ólöglegar talstöðvar í fórum sínum. Gert er ráð fyrir að herforingjastjórnin stefni á að svipta hana frelsi það sem hún á ólifað. Aung San Suu Kyi er 76 ára. | Aung San Suu Kyi, fyrrverandi leiðtogi Mjanmar, var í dag dæmd í fjögurra ára fangelsi fyrir undirróður og að hvetja til óhlýðni við herstjórn landsins. Sameinuðu þjóðirnar og mannréttindasamtök mótmæla dóminum. |
2021 | 45 | Fiskistofa hefur uppgötvað tíu sinnum fleiri brottkastsmál í ár en í fyrra, með því að nota dróna við eftirlitið. Þetta kemur fram í umfjöllun Kjarnans. Málin varða bæði stórar útgerðir og smærri. stærri útgerðarfyrirtæki og minni fiskiskip. | Það sem af er ári hefur Fiskistofa tekið til meðferðar að minnsta kosti 120 brottkastsmál, þar sem talið er að fiskiafla hafi verið kastað í sjóinn.
Þetta er gríðarleg fjölgun brottkastsmála milli ára, en í fyrra voru ellefu mál til meðferðar hjá stofnuninni. Fjölgunin er rakin til breyttrar aðferðar við eftirlit, en í byrjun árs hóf Fiskistofa eftirlit með aðstoð dróna. Elín Björg Ragnarsdóttir, sviðsstjóri veiðieftirlits Fiskistofu, segir að einu máli hafi lokið með tímabundinni sviptingu veiðileyfis og þremur með formlegri áminningu.
Brottkastið sem Fiskistofa hefur uppgötvað með aðstoð drónanna hefur jafnvel verið þriðjungur alls aflans. | Tíu sinnum fleiri brottkastsmál hafa uppgötvast hjá Fiskistofu í ár með því að nota dróna við eftirlit. |
2021 | 45 | Það stefnir í æsilega lokakeppni í Formúlu eitt kappakstri þetta árið. Fyrir lokakeppnina eru þeir Lewis Hamilton, ríkjandi heimsmeistari, og Max Ver´stappen jafnir að stigum í heimsmeistarakeppni ökuþóra. | Næstsíðustu keppni tímabilsins lauk í Sádí-Arabíu í gærkvöldi og eins og í síðustu tveimur keppnum þar á undan var það Mercedes-ökuþórinn Lewis Hamilton sem kom fyrstur í mark. Fast á hæla honum kom Hollendingurinn Max Verstappen á Red Bull bíl. Þeir tveir háðu harða keppni um sigurinn og skiptust á forystunni en á endanum var það Hamilton sem hafði betur eftir viðburðaríka keppni. Hamilton hefur í síðustu mótum unnið upp forskot sem Verstappen var kominn með í heimsmeistarakeppninni og fyrir lokakeppnina gæti staðan hreinlega ekki verið meira spennandi. Hamilton og Verstappen eru jafnir að stigum fyrir lokakeppnina. Lokakeppnin er í Abu Dhabi um næstu helgi og getur Hamilton unnið fimmta titil sinn í röð og þann áttunda alls, og orðið þar með sigursælastur allra formúlu eitt ökuþóra, en því meti deilir hann nú með Michael Schumacher. Verstappen eltist hins vegar við fyrsta heimsmeistaratitil sinn.
Heimsmeistarar Hollands settu met á heimsmeistaramóti kvenna í handbolta í gærkvöldi þegar þær unnu Úsbekistan með 58 mörkum gegn 17. Ekkert lið hefur skorað jafnmörg mörk í einum og sama leiknum á HM, hvort heldur er í karla- eða kvennaflokki. Liðum HM var fjölgað úr 24 í 32 fyrir yfirstandandi mót og hafa margir stórsigrar litið dagsins ljós. Svíþjóð lagði til að mynda Púertó Ríkó í gær, 48-10 þar sem Nathalie Hagman skoraði 19 mörk fyrir Svíþjóð, og Evrópumeistarar Noregs unnu Íran 41-9. Lokaumferð riðlakeppninnar hefst í dag með 9 leikjum og eru tveir þeirra sýndir beint á RÚV 2. Klukkan fimm er leikur Tékklands og Slóvakíu sýndur og klukkan hálf átta er leikur Danmerkur og Suður-Kóreu.
Karlalið KR í körfubolta hefur orðið fyrir blóðtöku. Landsliðsmaðurinn Þórir Guðmundur Þorbjarnarson hefur samið við hollenska liðið Landstede Hammers og yfirgefur því raðir KR-inga. Þórir Guðmundur hefur verið einn albesti leikmaður KR í vetur og skorað 15,9 stig og tekið 10,5 fráköst að meðaltali í leik í vetur. Þórir Guðmundur er uppalinn hjá KR en lék um fjögurra ára skeið við góðan orðstír með Nebraska-háskólanum í Bandaríkjunum. Landstede Hammers er frá hollensku borginni Zwolle og leikur í sameiginlegri úrvalsdeild Hollands og Belgíu. | Endasprettur keppnistímabilsins í formúlu eitt kappakstri verður æsilegur í ár. Þegar einni keppni er ólokið í formúlu eitt kappakstrinum, eru þeir Lewis Hamilton og Max Ver´stappen jafnir að stigum. Úrslitin ráðast í lokakeppninni í Abu Dhabi. |
2021 | 46 | Persónuafsláttur verður ekki lengur föst krónutala heldur mun fylgja verðbólgu og framleiðnivexti frá áramótum. Hagfræðingur hjá ASÍ fagnar þessum breytingum þó vissulega hafi verkalýðshreyfingin viljað sjá gengið lengra til að koma í veg fyrir sjálfkrafa hækkun skatta. | Samkvæmt fjárlagafrumvarpinu verður sú breyting gerð um áramótin að persónuafsláttur mun fylgja verðlagi og framleiðnivexti í stað þess að vera föst krónutala. Arnaldur Sölvi Kristjánsson, hagfræðingur hjá ASÍ segir breytingarnar í fjárlagafrumvarpinu skref í rétta átt.
Verkalýðshreyfingin hefur oft bent á þennan galla í skattkerfinu að skattbyrði hækki ár frá ári í mjög langan tíma, þannig að við lítum mjög jákvætt á að það sé verið að koma til móts við þessi sjónarmið sem við höfum haft.
Þetta dregur úr því sem hefur gerst um langt árabil á Íslandi að skattur aukist sjálfkrafa þar sem viðmiðunarfjárhæðir hækka ekki til jafns við laun.
Arnaldur segir breytingarnar hluta af því sem samþykkt var í kjarasamningum árið 2019. Miðað við þróun verðbólgu síðustu fjögur ár auk eins prósents framleiðniaukningar myndi persónuafslátturinn hækka um 3,6 prósent á ári og yrði kominn úr tæpum 51 þúsund krónum í um 58.500 árið 2025.
Ef við skoðum sögulega að þá hefur hækkun launa verið meiri en eittprósent umfram verðbólgu, miðað við það mun þetta vandamál vera í framtíðinni að einhverju leyti líka þó í minna mæli.
Verkalýshreyfingin hefur kallað eftir að persónuafslátturinn fylgi launaþróun og ef hún verður 5,1 prósent eins og síðustu fjögur ár yrði persónuafslátturinn kominn í nærri 62 þúsund krónur árið 2025 í stað rúmlega 58 þúsund. | Í nýju fjárlagafrumvarpi er gert ráð fyrir því að persónuafsláttur verði ekki lengur föst krónutala heldur fylgi verðbólgu og framleiðnivexti frá áramótum. Hagfræðingur hjá ASÍ fagnar þessum breytingum |
2021 | 46 | Stéttarfélag færeyskra hjúkrunarfræðinga segir það óásættanlegt að þeim sem annast kórónuveirusjúklinga sé ekki greitt sérstaklega fyrir það. Landssjúkrahúsið kallar eftir framtíðarlausn varðandi skimanir og bólusetningu. | Hjúkrunarfræðingar krefjast þess að landsstjórnin taki ástandið alvarlega og greiði uppbót í samræmi við áhættuna sem fylgir starfinu. Óluva í Gong formaður félagsins hefur eftir starfandi hjúkrunarfræðingum að álagið sé nánast orðið óbærilegt. Tummas í Garði, aðstoðarforstjóri faglækninga við Landssjúkrahúsið, tekur undir það en segir jafnframt að það sé heilbrigðisstarfsfólki í blóð borið að vinna meira en skyldan býður því.
Allir séu þó orðnir afar uppgefnir, ekki aðeins framlínustarfsfólk heldur allt starfsfólk sjúkrahúsanna í Færeyjum. Alls eru 533 smitaðir í eyjunum samkvæmt nýjustu tölum á kórónuveiruvefnum.
Stjórnendur Landssjúkrahússins báðust í vikunni undan áframhaldandi ábyrgð á skimunum og bólusetningum. Tummas segir þá vinnu hafa skapað mikið álag á starfsfólkið og ekkert útlit var fyrir að því linnti í bráð. Tummas kallar eftir varanlegri lausn sem hægt verði að grípa til beri að óvænt atvik á borð við faraldra.
Hann segir það vera hlutverk sjúkrahússins að annast veikt fólk en þau sem mæti í skimun séu ekki lasin. Því segir Tummas að skynsamlegast væri að heimilislæknar og lyfsalar tækju við því líkt og gert er víða um lönd. | Færeyski hjúkrunarfræðingar kalla eftir breytingum á fyrirkomulagi skimana og bólusetninga í landinu og segja óásættanlegt að þeim sem annast kórónuveirusjúklinga sé ekki greitt sérstaklega fyrir það. |
2021 | 46 | Heilbrigðisráðherra líst vel á þær hugmyndir um að sóttvarnalæknir verði framvegis skipaður af ráðherra en ekki Landlækni. Tillögur þessa efnis eru nú til umræðu í samráðsgátt stjórnvalda í tengslum fyrirhugaðar breytingar á sóttvarnalögum. | Tillögurnar byggja meðal annars á álitsgerð sem Páll Hreinsson forseti EFTA dómstólsins gerði að beiðni stjórnvalda í fyrra. Gert er ráð fyrir að frumvarpsdrög verði tilbúin á fyrri hluta næsta árs.
Þegar við gerðum breytingar í þinginu sem viðbrögð við faraldrinum og tiltölulega hratt og það komi skýrsla frá Páli Hreinssyni
sem að kvað bara upp úr um það að við þyrftumað koma með heildarendurskoðun á lögunum
Í þeim tillögum sem nú eru til umræðu er meðal annars lagt til að fjölskipuð farsóttarnefnd taki að hluta við tillögugerð um opinberar sóttvarnaráðstafanir af sóttvarnalækni. Þá er einnig lagt til að sóttvarnalæknir verði framvegis skipaður af heilbrigðisráðherra en ekki landlækni.
Já ég held að það geti orðið ágætis fyrirkomulag. Ég held að þetta sé nú svona stjórnskipulegt atriði út frá ábyrgð og samskiptum. Þannig að ég held að það geti vel orðið góð niðurstaða
en nú er þetta í samráðsgátt og gott að fá fram skoðanir um þetta og svo fer þetta í þingið til umræðu og það verður mjög athyglisvert að sjá þær skoðanir sem koma og sjónarmið varðandi þetta | null |
2021 | 46 | Slökkvistarf stendur enn yfir í stóru flutningaskipi nærri eyjunni Vinja úti fyrir Gautaborg í Svíþjóð. Eldurinn kom upp í timbri upp úr hádegi í gær. Sautján eru í áhöfn skipsins sem er enn um borð. | Eldurinn kviknaði í timburfarmi á þilfari skipsins, sem heitir Almirante Storni, er hundrað sjötíu og sjö metra langt og siglir undir líberískum fána. Slökkvistarf er langt komið og sænska ríkissjónvarpið, SVT, greinir frá því að tekist hafi að koma í veg fyrir frekari útbreiðslu eldsins. Bátar frá Svíþjóð, Danmörku, Færeyjum og víðar eru á vettvangi og sprauta vatni á skipið. Þá eru slökkviliðsmenn um borð. Eldurinn logar aðeins í timbrinu og hefur ekki breiðst út víðar um skipið. Enginn hefur slasast og áhöfnin, sem er í eru sautján manns, heldur til í skuti skipsins. Skipstjórinn hefur ekki viljað að hún verði flutt í land en þyrlur eru til taks berist beiðni þess efnis. Vonast er til að hægt verði að hefja rannsókn á upptökum eldsins í dag. | null |
2021 | 46 | Tveir eru látnir og einn alvarlega særður eftir þrjár skotárásir í Kaupmannahöfn í Danmörku síðan á fimmtudag. Lögregla hefur ekki gefið upp hvort talið sé að málin tengist. | Maður á fertugsaldri liggur alvarlega særður á sjúkrahúsi eftir skotárás á kaffihúsi í Friðriksbergi í borginni í gærkvöld. Lögregla greindi frá því á upplýsingafundi að hann hafi verið skotinn í höfuðið. Lýst hefur verið eftir árásarmanninum en mynd af honum náðist á eftirlitsmyndavél í verslun skömmu eftir árásina.
Mikið hefur verið um ódæðisverk í Kaupmannahöfn um helgina. Síðdegis á fimmtudag var tuttugu og sjö ára karlmaður myrtur á Nørrebrogade. Tveir hafa verið handteknir vegna árásarinnar. Á föstudag var sautján ára drengur skotinn til bana á hárgreiðslustofu í Islev (Íslú) í Rödovre. (Ruðova) Tveir særðust í þeirri árás, annar þeirra er fimmtán ára.
Lögregla hefur ekki gefið upp hvort talið sé að málin tengist. Kenningar eru uppi um að árásirnar tengist átökum í undirheimunum. Þessa dagana hefur lögregla sérstaka heimild til að leita á hverjum sem er í þeim hverfum þar sem árásirnar voru gerðar. | null |
2021 | 46 | Annar yfirþjálfara hópfimleikalandsliða Íslands segir að ekki hafi verið hægt að biðja um betri árangur en þann sem náðist á Evrópumótinu í Portúgal. Hann segir silfurverðlaun Íslands í karlaflokki marka tímamót í íslenskum fimleikum. | Kvennalandsliðið varð jafnt því sænska að stigum en Ísland vann sigur á fleiri áhöldum og varð því Evrópumeistari. Karlalandsliðið vann svo silfrið í gærkvöldi og í unglingafokkum vann stúlknalandsliðið til silfurverðlauna og blandað lið Íslands náði bronsinu. Björn Björnsson er annar yfirþjálfara íslensku landsliðanna.
sagði Björn Björnsson fimleikaþjálfari í viðtali við Helgu Margréti Höskuldsdóttur.
Óvænt úrslit urðu á HM kvenna í handbolta í gærkvöld þegar Argentína vann Austurríki í spennuleik, 31-29. Sex lið tryggðu sig áfram í milliriðla, Spánn, Brasilía, Danmörk, Suður Kórea, Þýskaland og Ungverjaland. Tveir leikir verða sýndir beint á RÚV 2 í kvöld, Slóvenía-Frakkland klukkan 17 og Íran-Noregur klukkan 19:30.
Áttundu umferð úrvalsdeilar karla í körfubolta lauk í gærkvöld með tveimur leikjum. Grindavík vann nauman sigur á Stjörnunni, 92-88 og komst upp í 2. sæti deildarinnar. Breiðablik vann stórsigur á Þór Akureyri, 122-94. Þetta var annar sigur Blika í deildinni en Þór er enn án stiga á botninum. | Annar yfirþjálfara hópfimleikalandsliða Íslands segir að ekki hafi verið hægt að biðja um betri árangur en þann sem náðist á Evrópumótinu í Portúgal. Hann segir silfurverðlaun Íslands í karlaflokki marka tímamót í íslenskum fimleikum. |
2021 | 47 | Aðeins þrettán af 63 þingmönnum fá ekki fastar álagsgreiðslur og laun ofan á þingfararkaup sitt vegna ýmissa starfa innan þings og ríkisstjórnar. Allir þingmenn Vinstri grænna og Miðflokksins fá aukagreiðslur. | Fjórir af hverjum fimm þingmönnum fá greidd ráðherralaun eða álagsgreiðslur vegna þingstarfa ofan á þingfararkaup sitt. Allir þingmenn tveggja flokka njóta álagsgreiðslna.
Nú þegar þingstörf eru hafin er orðið ljóst hvernig embætti og verkefni skiptast milli þingmanna. Það ræður því hvaða ábyrgð og verkefni lenda á herðum hvers og eins og því hvernig álagsgreiðslur dreifast. 63 þingmenn eiga sæti á Alþingi og af þeim fá 50 fastar greiðslur ofan á þingfararkaupið. Það eru fjórir af hverjum fimm þingmönnum. Ráðherrar og forseti Alþingis fá allir ráðherralaun eða ígildi þeirra, þrettán talsins. Sex varaforsetar Alþingis fá sömuleiðis fimmtán prósenta álag og sömu sögu er að segja af sextán formönnum fastanefnda og þingflokka. Fyrstu varaformenn fastanefnda fá tíu prósenta álag ofan á laun sín og aðrir varaformenn fimm prósenta álag. Þá er ekki allt upptalið því formenn stjórnmálaflokka sem ekki eru ráðherrar fá 50 prósenta álag ofan á laun sín vegna þeirra starfa.
Þingfararkaup þingmanna er 1.285 þúsund krónur og álagsgreiðslur nema á bilinu 64 til 640 þúsund krónum. Ráðherralaun eru tæp 850 þúsund ofan á þingfararkaupið og laun forsætisráðherra tæp 1,1 milljón.
Vinstri græn og Miðflokkurinn skera sig úr. Allir þingmenn þeirra flokka fá álagsgreiðslur. Í Vinstri grænum eru það ráðherrar, nefndaformenn, varaforseti Alþingis og þingflokksformaður. Í Miðflokknum er annar þingmaðurinn flokksformaður og hinn þingflokksformaður svo báðir fá álagsgreiðslur. Aðeins tveir af sautján þingmönnum Sjálfstæðisflokksins fá engar álagsgreiðslur, Birgir Þórarinsson, sem kom úr Miðflokknum skömmu eftir kosningar og Berglind Ósk Guðmundsdóttir, sem er því eini þingmaðurinn sem var kjörinn á þing fyrir flokkinn sem fær engar álagsgreiðslur.
Sú regla er í gildi að enginn fær greiddar fleiri en eina álagsgreiðslu, þótt varaforsetar Alþingis séu reyndar undanþegnir því ákvæði. Tveir varaforsetar fá tvenns konar álagsgreiðslur en þrír þingmenn fá aðeins hærri álagsgreiðsluna af tveimur vegna embætta sem þeir sinna, þar á meðal tveir formenn stjórnarandstöðunnar. | Aðeins þrettán af 63 þingmönnum fá ekki fastar álagsgreiðslur og laun ofan á þingfararkaup sitt vegna ýmissa starfa innan þings og ríkisstjórnar. Allir þingmenn Vinstri grænna og Miðflokksins fá aukagreiðslur. |
2021 | 47 | null | Það tók sjö klukkustundir og 40 mínútur að tefla sjöttu skákina í heimsmeistaraeinvíginu í gær. Norðmaðurinn Magnús Carlsen hafði leikið 136 leiki þegar hann náði loks að leggja Rússann Ian Nepom-niacht-chi í þessari sannkölluðu maraþonskák. Fyrstu fimm skákum einvígisins lyktaði með jafntefli svo Carlsen er nú með þrjá og hálfan vinning gegn tveimur og hálfum Rússans. | Norðmaðurinn Magnus Carlsen náði forystu í heimsmeistaraeinvíginu í skák í gær eftir maraþonskák við Rússann Ian Nepom-niacht-chi sem tók sjö klukkustundir og 40 mínútur. |
2021 | 47 | Ellefu andvana fæðingar eru skráðar í Danmörku undanfarna sex mánuði sem taldar eru tengjast kórónuveirusmiti móðurinnar. Fyrsta árið sem faraldurinn geisaði voru fjögur slík tilfelli skráð í landinu. Sérfræðingur í kvensjúkdómalækningum hvetur danskar konur til bólusetningar. | Frá þessu er greint í Ugeskriftet sem gefið er út af dönsku læknasamtökunum. Haft er eftir sérfræðingi í kvensjúkdómum og fæðingarlækningum að Delta-afbrigði veirunnar valdi alvarlegri veikindum en fyrri afbrigði. Alls hefur þrjátíu og ein þunguð kona veikst mjög alvarlega af völdum COVID-19, fjórtán hafa þurft að fara í öndunarvél og sjö voru lagðar inn á gjörgæsludeild. Annemette Wildfang Lykkebo formaður félags danskra fæðingarlækna segist telja líklegt að andvana fæddu börnin hefðu lifað ef ekki hefði verið fyrir sýkingu móðurinnar.
Svo virðist sem sýkingin valdi breytingum í fylgjunni sem verða til þess að dregur úr súrefnisstreymi til fóstursins. Lykkebo áréttar þó að mikilvægt sé að hafa í huga að flestar meðgöngur gangi vel en smitum meðal þungaðra kvenna hafi fjölgað. Ástæðan sé sú að nú smitist börn frekar en áður og líklegt sé að ófrískar konur eigi ung börn. Hún segist verða vör við vantrú á bóluefnum meðal kvenna og að ástæðan sé meðal annars hve langan tíma dönsk heilbrigðisyfirvöld tóku til að heimila notkun þeirra. Það segir hún að eigi að tryggja öryggi og hvetur konur til að þiggja bólusetningu. | null |
2021 | 47 | Lögreglan í Michigan í Bandaríkjunum handtók snemma í morgun foreldra drengs sem skaut fjóra nemendur til bana í Oxford-menntaskólanum skammt frá Detroit á þriðjudag. Faðirinn keypti morðvopnið fjórum dögum fyrir voðaverkið. Foreldrarnir hafa verið ákærðir fyrir morð af gáleysi. | James og Jennifer Crumbley var gert að mæta fyrir rétt í gær. Þegar þau létu ekki sjá sig auglýsti lögreglan eftir þeim. Þegar það bar ekki árangur var þeim sem gæti gefið upplýsingar um dvalarstað þeirra heitið tíu þúsund bandaríkjadölum. Í gær komst lögreglan á sporið, Crumbley hjónin höfðu tekið fjögur þúsund bandaríkjadali út úr hraðbanka og bíllinn þeirra fannst seint í gærkvöldi eftir ábendingu vegfaranda. Í morgun voru þau gripin í kjallara vöruhúss um 60 kílómetra frá menntaskólanum. Á föstudag fyrir viku fór James Crumbley í verslun og keypti hálf sjálfvirka byssu. Með honum í för var 15 ára sonur hans, Ethan. Sama dag birti Ethan mynd af sér með byssunni á samfélagsmiðlum sem hann kallaði hana nýju elskuna sína.
Lögreglan segir að strákurinn hafi tekið upp myndband á símann sinn daginn fyrir voðaverkið þar sem hann greindi frá því að hann ætlaði að láta til skarar skríða daginn eftir. Kennari stóð drenginn að því að leita að vopnum á netinu og skólayfirvöldum var gert viðvart. Í kjölfarið var móður drengsins greint frá því sem gerst hafði. Móðirn sendi syninum þau skilaboð að hún væri honum ekki reið en að hann yrði að passa sig á því að láta ekki góma sig.
Daginn eftir mætti Ethan Crumbley í skólann og skaut fjóra nemendur á aldrinum 15-17 ára til bana og særði sjö aðra, þar á meðal einn kennara við skólann.
Saksóknari í Oakland-sýslu, Karen McDonald, segir að Crumbley-hjónin eigi yfir höfði sér fjórar ákærur fyrir manndráp af gáleysi. | null |
2021 | 47 | Það var kalt víða á landinu í nótt og frostið við Mývatn fór í tuttugu og eina komma fjórar gráður, sem er mesta frost sem mælst hefur á landinu það sem af er vetri. Helgi Héðinsson oddviti Skútustaðahrepps segir að Mývetningar séu vanir svona frosthörkum og þetta hafi því lítil áhrif á fólk. | null | null |
2021 | 47 | Skíðalyfturnar á Siglufirði verða ræstar í dag, í fyrsta skipti þennan veturinn. Þar er gott færi og sér forstöðumaður skíðasvæðisins fram á góðan skíðavetur eftir tvö mögur ár. | Heyrðu það er ótrúlega gott þó það sé ekki mikill snjór en troðnar brekkur eru mjög fínar hjá okkur og núna er þriggja stiga frost og logn og bara aðstæður eins og þær gerast bestar á þessum tíma.
Segir Egill Rögnvaldsson, forstöðumaður skíðasvæðisins á Siglufirði. Alla jafna opna Siglfirðingar skíðasvæðið á þessum tíma árs en í fyrra lét snjórinn bíða eftir sér og var ekki hægt að opna fyrr en um jólin. Egill skynjar mikla eftirvæntingu meðal skíðaiðkenda enda hafa fyrirspurnir streymt inn allt frá því tilkynnt var um opnun svæðisins í vikunni.
Náttúrlega síðustu tveir vetur, undanfarnir tveir vetur hafa verið mjög daprir út af covid og öðru. Þannig að hótelin þarna fyrir norðan, eru þau að fyllast? Það er náttúrlega töluvert um, eins og hér á Siglufirði, fjöldi manns á hótelinu, Sigló hótel, og það eru náttúrlega jólahlaðborðin. Eflaust einhverjir hafa tekið með sér skíðin. Mönnum er farið að langa að skíða. Ég er alveg klár á því.
Tvær vikur eru síðan skíðasvæði Tindastóls á Sauðárkróki opnaði og þar verður opið í dag. Veður er með besta móti og gott færi að sögn forráðamanna. Minna er um snjó á suðvesturhorninu en þó verður skíðalyftan í Breiðholti opin á milli ellefu og fimm. | Skíðasvæðið á Siglufirði opnar í dag, í fyrsta skipti þennan veturinn. Gott færi er í brekkunum og veður til skíðaiðkunar með besta móti. |
2021 | 47 | Aukin framlög Íslands til þróunarmála er bókhaldsbrella, segir þingmaður Pírata. Stjórnvöld hafi nýtt sér heimild til að telja kostnað vegna móttöku og brottvísunar hælisleitenda til þróunaraðstoðar. | Þingmenn halda nú áfram fyrstu umræðu Alþingis um fjárlagafrumvarp næsta árs. Þingfundur stóð til að ganga tólf í gærkvöld en þó tókst ekki að ljúka fyrstu umræðu um frumvarpið eins og stefnt hafði verið að.
Aukin framlög Íslands til þróunarmála eins og þau birtast í fjárlagafrumvarpinu eru bókhaldsbrella, sagði Gísli Rafn Ólafsson, þingmaður Pírata, í umræðunni í morgun. Hann segist hafa glaðst í fyrstu þegar hann las um aukin framlög Íslands til þróunarmála.
Við höfum tekið þátt i stríðsrekstri, við studdum innrásina í Írak, við erum enn að horfast í augu við afleiðingarnar af því.
Að sjálfsögðu á eitt ríkasta land í heimi að vera fullur þátttakandi í þróunarsamvinnu. Það erum við. Ég vil að við horfum áfram til þess hvar við erum sterk, hvar okkar styrkleikar liggja, vegna þess að það er þannig sem við gerum langmest gagn.
Sagði Þórdís Kolbrún Reykfjörð Gylfadóttir, utanríkis- og þróunarmálaráðherra.
Umræðan stendur enn og eru átta enn á mælendaskrá, allt þingmenn stjórnarandstöðunnar og flestir í annarri ræðu. Samkvæmt heimildum fréttastofu er stefnt að því að hafa aðra umræðu um frumvarpið í vikunni fyrir jól og þriðju og síðustu umræðu milli jóla og nýárs en lögum samkvæmt þarf að samþykkja fjárlög fyrir áramót. | Fyrsta umræða um fjárlagafrumvarpið stendur enn yfir á Alþingi en gert er ráð fyrir að henni ljúki í dag. Aukin framlög Íslands til þróunarmála er bókhaldsbrella, segir þingmaður Pírata. Stjórnvöld hafi nýtt sér heimild til að telja kostnað vegna móttöku og brottvísunar hælisleitenda til þróunaraðstoðar. |
2021 | 48 | Það stefnir í að sveitarfélögin á Norðurlandi vestra tapi á þriðja hundrað milljónum króna á rekstri málefna fatlaðra á þessu ári. Þá lítur út fyrir að tekjuframlag Jöfnunarsjóðs til sveitarfélaganna minnki um 120 milljónir króna frá síðasta ári. | Öll sveitarfélögin á Norðurlandi vestra starfa saman að málefnum fatlaðra í fjórðungnum. Sveitarfélagið Skagafjörður leiðir samstarfið og ber ábyrgð á rekstri og faglegri umsjón. Húnaþing vestra, Húnavatnshreppur og Blönduósbær hafa nú öll lýst þungum áhyggjum af sífellt auknum kostnaði við málaflokkinn og úr því verði að bæta. Sigfús Ingi Sigfússon, sveitarstjóri í Skagafirði, segir stefna í mikinn halla í rekstrinum í ár.
Það sem stefnir í hjá okkur núna á þessu ári er, fyrir utan það útsvarshlutfall sem fylgir málaflokknum sem eru semsagt tekjur ríkisins inn í málaflokkinn og þá hlutfall frá Jöfnunarsjóði, að viðbótarframlag sveitarfélaganna á Norðurlandi vestra frá ríkinu 2021 stefnir í að vera talsvert á þriðja hundrað milljónir. Sem er þá hallinn sem þau þurfa að bera.
Þetta sé mun meira tap en árin á undan. Ein helsta skýringin sé sú að notendum þjónustunar á landsvísu hafi fjölgað mikið milli ára og þá minnki það framlag sem hvert og eitt sveitarfélag fær úr Jöfnunarsjóði.
Hjá okkur er útlit fyrir að þetta séu um 120 milljónir sem sé lækkun á Norðurlandi vestra á tekjujöfnunarframlagi Jöfnunarsjóðs.
Hann segir sveitarfélög á öllu landinu glíma við sama vanda og á fjármálaráðstefnu sveitarfélaga í haust hafi komið skýrt fram að það skorti framlög frá ríkinu í málaflokkinn. Nú sé þó í gangi úttekt á vegum Félagsmálaráðuneytisins á öllum þessum rekstri og niðurstöðu þeirrar vinnu sé að vænta upp úr áramótum.
Þannig að það er nú vonandi að þetta leiði það í ljós hvernig staðan er og að það komi þá aukið framlag frá ríkinu inn í málflokkinn. | Mikið tap blasir við af rekstri sveitarfélaga á málefnum fatlaðra á þessu ári. Á Norðurlandi vestra verður tapið á þriðja hundrað milljónir króna ef svo fer fram sem horfir. Ástæðan er mikill samdráttur á framlögum úr Jöfnunarsjóði. |
2021 | 48 | Nýtt hjúkrunarheimili strax" og Einbýli takk" stendur á kröfuspjöldum eldri borgara á Hornafirði sem mótmæltu í morgun seinagangi við byggingu nýs hjúkrunarheimilis. 91 árs kona sem deilir herbergi með öðrum segir niðurdrepandi að geta ekki talað við fólk í einrúmi. | Í morgun mótmæltu eldri borgarar á Hornafirði seinagangi við byggingu nýs hjúkrunarheimilis. Kona á tíræðisaldri segir vont að fá ekki að búa í eigin herbergi og þurfa alltaf að tala við fólkið sitt svo aðrir heyri til.
Halla Bjarnadóttir starfaði um áratugaskeið á Hjúkrunarheimilinu Skjólgarði á Höfn í Hornafirði. Nú eru hún orðin 91 árs og er sjálf flutt þar inn. Hún vonaðist til þess að nýtt hjúkrunarheimili yrði tilbúið en nú eru aðeins teikningar uppi á vegg, það hefur tafist í mörg að að hefja framkvæmdir.
Þetta er allt og lítið, fyrst og fremst, og þetta eru allt tveggja manna herbergi. Það er bara svona tjald. Það er ekkert einkalíf sem fólkið á. Það hefur ekkert afdrep út af fyrir sig. Við erum til dæmis tvær á herbergi. Okkur kemur ekkert illa saman en það er sama. Ef annar aðilinn fær heimsókn þá er þetta allt opið. Manni er skaffað rúm og náttborð og svo kom ég með kommóður til að geyma dót í. Plássið er svo lítið. (Og hvað viljið þið að sé gert?) Við viljum að það verði byggt þetta nýja hjúkrunarheimili sem er búið að standa til í mörg ár að byggja.
Nýjasta töfin er vegna þess að ríkinu þótti lægsta tilboð í verkið of hátt og er sveitarfélaginu gert að gera bygginguna ódýrari. Í morgun höfðu íbúar á Skjólgarði mótmælaspjöld á lofti og lesið var upp opið bréf til heilbrigðisráðherra.
(Hvaða áhrif hefur það á fólk að eiga sér ekkert einkaafdrep?) Mér finnst það bara niðurdrepandi. En þetta er indælis manneskja sem er hérna með mér. En það eru ekki allir svo heppnir að hafa þannig herbergisfélaga. Bara þó að herbergin séu ekki stór að það hafi út af fyrir sig. Og geti talað við sína þegar þeir koma án þess að það sé opið fyrir alla. En eitt vil ég taka fram að starfsfólkið hérna það getur ekki verið betra. | null |
2021 | 48 | Undirbúningi fyrir kórónuveirubólusetningar barna á aldrinum 5-11 ára er að ljúka. Beðið er ákvörðunar sóttvarnalæknis um framkvæmdina. Hugmyndir eru um að hefja bólusetningar í skólum upp úr áramótum. Líklegt er að þau verði álíka mörg og fullorðnir. | Bóluefnið sem gefa á börnunum er væntanlegt til landsins í árslok. Þau fá Comir naty, sem er bóluefni Pfizer og BioNTech, þriðjung þess skammts sem fullorðnir fá, að sögn Ragnheiðar Óskar Erlendsdóttur framkvæmdastjóra hjúkrunar hjá heilsugæslu höfuðborgarsvæðisins:
Það liggur ekki fyrir ennþá ákvörðun sóttvarnalæknis um að fara í þessar bólusetningar. En við vildum engu að síður vera tilbúin með okkar útfærslu.
Framkvæmdin yrði með talsvert öðrum hætti en hjá fullorðna fólkinu:
Við sjáum ekki fyrir okkur að við getum tekið þessi börn hér í Laugardalshöll í stórum hópum. Hvar yrðu börnin þá bólusett? Sú hugmynd sem við erum að vinna með núna væri sú að leita samstarfs við skólana og vinna náið með þeim, hverjum og einum skóla, þannig að hver og ein heilsugæsla myndi hafa samráð við sína skóla.
Hversu gömul börn er áformað að bólusetja?
Þetta er alveg niður í fimm ára sem er elsta stigið í leikskólanum. Er stefnan sú að börnin fái tvær bólusetningar og svo örvunarbólusetningu í framhaldinu?
Nú liggur það ekki fyrir hvernig sóttvarnalæknir mun ákveða planið fyrir þennan hóp en ég gæti ímyndað mér að það yrði svipað fyrirkomulag og er hjá fullorðnum.
Í næstu viku verða síðustu skipulögðu örvunarbólusetningardagarnir í bili. Ragnheiður Ósk segir að hlutfall þeirra sem þær þiggja hafi hækkað að undanförnu:
Ég geri alveg ráð fyrir að þetta sé svona 80%. | Verið er að skipuleggja fyrirkomulag kórónuveirubólusetninga 5-11 ára barna. Hugmyndir eru um að þær verði í skólum og að börnin fái jafn margar sprautur og fullorðnir. |
2021 | 48 | Fyrirtæki í matvælaframleiðslu og veitingastaðir á Akureyri taka þátt í stóru matargjafaverkefni sem nú er að fara í gang. Markmiðið er að draga úr matarsóun og aðstoða í leiðinni þá sem minna mega sín. | Hjálpræðisherinn, Akureyrarbær og Vistorka eru að hrinda af stað umhverfis- og samfélagsverkefni með þátttöku tæplega 40 veitingastaða, matvælaframleiðenda, veisluhaldara og verslana. Fyrirtækin gefa mat sem ekki selst og verður hann gefinn áfram. Hvati fyrirtækjanna er, auk þess að láta gott af sér leiða, að spara umtalsverðan úrgangskostnað.
Bergrún Ósk Ólafsdóttir hjá Hjálpræðishernum heldur utan um verkefnið.
Mér finnst standa númer eitt, tvö og þrjú upp úr í þessu verkefni rétt leið moltuúrgangs, rétt leið matar til fólks sem mest þarf á því að halda og rétt leið bara til þess að samfélagið standi saman, allir aðilar.
Í húsnæði Hjálpræðishersins hefur verið útbúið svokallað velferðarherbergi.
Þar sem veitingaaðilar hafa aðgang að eftir veisluhöld og kannski ekki alltaf á opnunartíma Hjálpræðishersins. Koma matnum í viðkomandi kæla eða frysta.
Sjálfboðaliðar munu síðan sjá um að útdeila matnum. Þegar er byrjað að taka á móti matvælum og býst Bergrún við að starfsemin verði komin á fullt innan skamms. | null |
2021 | 48 | Örvunarskammtur af bóluefnum frá Pfizer og Moderna veita bestu vörnina samkvæmt rannsókn háskólans í Southampton á Englandi. Þeir sem fengu þrjá skammta af Moderna mældust með mesta mótefnið. | Rannsóknin náði yfir tæplega þrjú þúsund manns á Bretlandi sem fengu örvunarskammt þremur mánuðum eftir að hafa fengið annan skammt af bóluefnum frá AstraZeneca eða Pfizer. Sjö bóluefni voru rannsökuð. Öll juku þau ónæmi eftir tvo skammta af AstraZeneca og sex þeirra eftir tvo skammta af Pfizer. Mánuði eftir örvunarskammt með Moderna hafði mótefnamagnið þrítugfaldast og tuttugu og fimm-faldast hjá þeim sem voru bólusettir með Pfizer. Í báðum tilvikum höfðu viðmiðunarhóparnir fengið tvo skammta af AstraZeneca. Hjá þeim sem höfðu verið tvíbólusettir með Pfizer hafði mótefnamagnið áttfaldast. Saul Faust, sem fór fyrir rannsókninni, segir niðurstöðurnar áhrifaríkar og koma í veg fyrir andlát og innlögn á sjúkrahús. Engar alvarlegar aukaverkanir komu í ljós hjá þeim sem voru rannsakaðir aðrar en þreyta, höfuðverkur og verkur í handlegg eftir sprautuna. Í rannsókninni kom í ljós að örvunarskammtur jók T-frumumagn óháð því af hvaða bóluefni fólk hafði fengið fyrstu tvo skammtana. Forstjóri Pfizer sagði frá því í gær að líklegt væri að fólk þyrfti að fara í bólusetningu árlega næstu árin. Bretar hafa gengið frá kaupum á 114 milljónum skammta af bóluefni frá Pfizer og Moderna sem notuð verða tvö næstu árin. Ár er síðan Bretar urðu fyrstir til að samþykkja bóluefni frá Pfizer-BioNTech. | null |
2021 | 48 | Skattaívilnanir af kaupum á hreinum rafbílum renna líklega út um mitt næsta ár þegar kvóta stjórnvalda verður náð. Ekki er vitað hvað tekur við eftir það og kallar formaður Rafbílasambandsins eftir langtímahugsun hjá stjórnvöldum. | Til að flýta fyrir orkuskiptum hafa kaupendur hreinna rafbíla fengið ívilnun í formi lækkaðs virðisaukaskatts. Núgildandi lög gera ráð fyrir að ívilnunin gildi út árið 2023 eða þar til 15 þúsund slíkir bílar hafa verið fluttir inn. Tómas Kristjánsson, formaður Rafbílasambands Íslands, segir að miðað við þróunina verði 15 þúsund bíla markinu náð um mitt næsta ár.
Ef að stjórnvöld ætli að grípa í taumana eða hafa einhver önnur plön um áframhaldandi skattaafslátt, þá er eins gott að grípa í taumana núna.
Tómas segir Rafbílasambandið hafa verið í sambandi við marga í stjórnkerfinu og þar séu flestir sammála um hvað þurfi til að koma orkuskiptum í gegn. Flestir starfi eftir langtímaáætlunum en þegar kemur að stjórnmálunum skorti á langtímahugsun.
En þegar kemur að ríkisstjórninni virðist allt í einu að eiga að grípa í taumana þegar að það eru sex til átta mánuðir af virðisaukaskatti verði tekinn af. Mér finnst það fullseint.
Fjármálaráðherra sagði á dögunum að búa þyrfti til nýtt tekjulíkan þar sem allir bílaeigendur greiði fyrir notkun vegakerfisins. Tómas segist ekki mótfallinn skattlagningu á rafbíla en veltir fyrir sér tímasetningunni.
Ísland er náttúrlega með framtíðarplan upp á hundrað þúsund bíla bara til þess að uppfylla Parísarsamkomulagið og mér finnst að það mættu líða einhver ár í viðbót, að minnsta kosti þangað til heildarfjöldi rafmagnsbíla er orðinn teljandi á vegunum til þess að fara að ræða þessa hluti. | Skattaívilnanir til kaupa á rafbílum renna að óbreyttu út á næsta ári. Formaður Rafbílasambandsins kallar eftir því að stjórnvöld horfi til lengri tíma. |
2021 | 49 | Hjúkrunarheimilið Droplaugarstaðir í Reykjavík verður rafmagnslaust í nótt frá miðnætti og fram á morgun. Styrkja þarf vaktina á heimilinu þar sem öryggiskerfi virkar ekki án rafmagns svo lengi. | Það sem stendur til er að rafmagnið mun fara af hérna í nótt og er áætlað að það sé frá 00 til 07 í fyrramálið sem eru sjö tímar.
Íbúar á hjúkrunarheimilinu reiða sig mikið á rafmagn vegna öndunarvéla, súrefnisstuðnings og bjöllukerfis. Á Droplaugarstöðum er ekkert varaafl til að keyra slíkan búnað, fyrir utan litla varaaflstöð á MND deild heimilisins.
Okkar starfsemi er ansi rafmagnsháð og þá ekki síst öryggiskerfi eða bjöllukerfi svokallað sem hefur batterí fyrir 4-5 klukkutíma og vélar eins og súrefnisvélar halda ekki heldur batterí svona lengi þannig að við erum komin með aukakúta fyrir alla sem þurfa súrefni.
Þá hefur hún áhyggjur af kæli og frystivöru á heimilinu.
Það er sem betur fer tiltölulega kalt úti þannig að það er hægt að flytja líka og geyma matvæli á svölum og annað slíkt.
Hún segir þessa stöðu vera bagalega og að betur færi á því að orkufyrirtækin gætu útvegað viðkvæmum stofnunum eins og Droplaugarstöðum rafmagn við aðstæður sem þessar. Hins vegar standi nokkuð vel á, því enginn sjúklingur sé í öndunarvél eins og er. Ef ástæða þætti til yrði fólk flutt á Landspítala, en ekki þarf að grípa til þess að svo komnu máli.
6 starfsmönnum verður bætt á vaktina í nótt og samtals verða 13 manns á vakt en 81 íbúi er á Droplaugarstöðum. | null |
2021 | 49 | Stjórnarandstaðan sakaði ríkisstjórnina um valdhroka og fautaskap gagnvart minnihlutanum á Alþingi þegar í ljós kom að fjárlagafrumvarpið hafði verið sent út til umsagnar áður en fjármálaráðherra mælti fyrir því. Formaður fjárlaganefndar baðst afsökunar á mistökunum. | Bjarni Benediktsson fjármálaráðherra mælti fyrir fjárlagafrumvarpi næsta árs á Alþingi nú á tólfta tímanum og er umræðan farin af stað. En áður en hann mælti fyrir frumvarpinu varð uppákoma á þingi - Jóhanna Vigdís Hjaltadóttir er á Alþingi, hvað gerðist?
ég ætla nú bara að biðjast afsökunar á þessum mistökum mínum sem formanns fjárlaganefndar og tek það á mig mér var tjáð að þetta væri venja og hefði verið í áratugi með umsagnarferli fjárlaganefndar og síðan hefði það verið tekið fyrir á fundi fyrsta fundi hennar hvort að bæta ætti við | Stjórnarandstaðan sakaði ríkisstjórnina um valdhroka og fautaskap gagnvart minnihlutanum á Alþingi þegar í ljós kom að fjárlagafrumvarpið hafði verið sent út til umsagnar áður en fjármálaráðherra mælti fyrir því. Formaður fjárlaganefndar baðst afsökunar á mistökunum. |
2021 | 49 | Forstjóri Sjúkrahússins á Akureyri segir, að miðað við fjárlagafrumvarpið, vanti um 240 milljónir króna til sjúkrahússins. Áætlað framlag dugi ekki til að mæta uppsöfnuðum rekstrarvanda síðustu ára. | Sjúkrahúsinu á Akureyri eru ætlaðir rúmir tíu komma fimm milljarðar króna á fjárlögum. Hildigunnur Svavarsdóttir, forstjóri sjúkrahússins, segir að þeim hafi ekki borist nánari sundurliðun á hvernig þetta fjármagn skiptist, en það sé alveg ljóst að það dugi ekki til.
Við erum búin að vera með uppsafnaðan rekstrarvanda undanfarin ár og það er bara búið að taka svo mikið loft úr kerfinu hjá okkur að við bara sjáum ekki fram á að geta hagrætt meira. Þannig að við teljum að þarna vanti töluvert fjármagn til þes að við gerum haldið okkar eðlilegu og áframhaldandi þróun og þjónustu áfram.
Hún áætlar að þarna vanti á bilinu 220 til 240 milljónir króna sem hafi veruleg áhrif á áframhaldandi rekstur.
Auk þess sem náttúrulega dregið er úr viðhaldskostnaði þegar rekstrarhallinn er þetta mikill. Þannig að þetta er ekki jákvætt.
Áætlað er að byggja við sjúkrahúsið 8500 fermetra álmu fyrir legudeildir og Hildigunnur segir áfram gert ráð fyrir fjármagni í það verkefni.
Við erum bara afskaplega glöð yfir því og vonum að við náum að halda þessarri áætlun, þannig að í lok árs 2027 verðum við komin hér með nýja legudeildarbyggingu.
En nú þurfi að bregðast hratt við til að ná því fé sem skorti í rekstur sjúkrahússins.
Það er náttúrulega til að byrja með fundur með fólki úr ráðuneytinu. Og svo náttúruleg að heyra í þingmönnum umdæmis og annarra, formanni fjárlaganefndar og öllum þessum aðilum. Reyna að nýta bara tímann vel núna á meðan að fjárlögin eru í umræðu í þinginu. | Það vantar um 240 milljónir króna til viðbótar við það fjármagn sem áætlað er til Sjúkrahússins á Akureyri í fjárlögum, segir forstjórinn. |
2021 | 49 | Fylgi við Sjálfstæðisflokkinn dalar lítillega frá kosningunum og Píratar bæta aðeins við sig, samkvæmt Þjóðarpúlsi Gallups. Miðflokkurinn kæmi ekki manni að. | Breytingar á fylgi flokkanna eru óverulegar frá alþingiskosningunum 25. september. Sjálfstæðisflokkurinn mælist með 23% fylgi, en fékk 24,4% í kosningunum. Fylgi Framsóknarflokksins er svo til óbreytt í 17% og fylgi Vinstri grænna sömuleiðis í 13%. Píratar bæta aðeins við sig fylgi frá kosningunum, þeir fengu 8,6% í kosningunum, en mælast nú með tæplega 12%. Samfylkingin mælist með tæplega 11% og Viðreisn með rúmlega 8%, svipað fylgi og Flokkur fólksins. Sósíalistaflokkur Íslands mælist með 4,4% fylgi, svipað og í kosningunum og Miðflokkurinn með 3,8% og kæmi ekki manni að, en í kosningunum fékk Miðflokkurinn fimm og hálft prósent. Einnig var spurt um fylgi við ríkisstjórnina og mælist það 60%, en í október mældist það 62%. Könnunin var netkönnun og gerð fyrsta til þrítugasta nóvember. Heildarúrtakið var tíu þúsund manns, handahófsvalið úr viðhorfshópi Gallups, og var þátttökuhlutfallið 51%. | null |
2021 | 49 | Karlmaður sem liggur á Landspítala eftir að hafa greinst með omikrón-afbrigði kórónuveirunnar í gær, er þríbólusettur. Ekki hafa greinst fleiri smit af þessu afbrigði. Forstjóri Íslenskrar erfðagreiningar segir óvíst hversu skætt það er. Sóttvarnalæknir segir líklegt að afbrigðið sé víða að finna - en ekki sé tilefni til hertra aðgerða. | Nú liggja 22 á Landspítala með COVID-19, einn þeirra greindist í gær með omikrón-afbrigðið og hann er einn fjögurra COVID sjuklinga á spítalanum sem hafa verið fullbólusettir auk örvunarbólusetningar. Hann hefur ekki verið erlendis um hríð og talið er að hann hafi smitast innanlands. Óvíst er hvar hann smitaðist, en unnið er að smitrakningu. Omikrón er það afbrigði kórónuveirunnar sem er mest stökkbreytt. Kári Stefánsson, forstjóri Íslenskrar erfðagreiningar, segir óljóst hvað það þýði:
Sá möguleiki er fyrir hendi að þessar stökkbreytingar veiti veirunni leið framhjá ónæmiskerfi líkamans. Sá möguleiki er líka fyrir hendi að þessar stökkbreytingar geri það að verkum að ónæmiskerfið eigi auðveldara með að höndla veiruna. Við vitum ekkert ennþá hvað þetta form af veirunni gerir.
Að mati Kára hafa viðbrögð við afbrigðinu víða um heim verið of harkaleg, en skaðsemi þess ætti líklega að liggja fyrir fljótlega.
Mér finnst ekki ólíklegt að við höfum einhvers konar gögn sem annaðhvort styðja eða hrekja þá kenningu að þetta sé hættulegra form af veirunni innan tveggja vikna. Ég væri mjög hissa ef það tæki lengri tíma en það.
Undir þetta tekur Þórólfur Guðnason sóttvarnalæknir sem segir mikilvægt að hafa í huga að engar vísbendingar séu um að omikrón valdi meiri skaða en önnur afbrigði kórónuveirunnar, en margt bendi til þess að það sé meira smitandi en önnur:
Svo erum við ennþá að bíða eftir því hvort bóluefnin virki og verndi. Margir af þeim sem hafa greinst eru fullbólusettir en við þurfum að sjá betur hvernig það spilar.
Þórólfur segir líklegt að omikrón hafi dreift sér víða hér á landi:
Auðvitað er útbreiðslan orðin líklega meiri en við vitum um. Það hafa ekki fleiri greinst en það munu fleiri greinast, því það eru veikindi í kringum þennan einstakling sem er verið að skoða betur.
Mörg lönd hafa gripið til aukinna sóttvarna vegna omikrón. Þórólfur segir ekkert tilefni til þess hér, enn sem komið er:
En ef einhverjar nýjar upplýsingar koma í ljós með þessa veiru, að hún hagi sér eitthvað verr en önnur afbrigði þá gæti það breyst. En við erum ekki á þeim buxunum núna. | Sóttvarnalæknir segir líklegt að omíkron afbrigði kórónuveirunnar sé víða að finna. Karlmaður greindist með afbrigðið í gær og liggur á Landspítala. Hann er fullbólusettur, auk þess að hafa fengið örvunarskammt. |
2021 | 49 | Kvennaathvarf á Akureyri hefur verið rekið sem tilraunaverkefni undanfarið rúmt ár. Starfsemi þess hefur nú verið fest í sessi þar sem ljóst er að þörfin er mikil. | Samtök um Kvennaathvarf reka athvarfið á Akureyri samhliða athvarfinu í Reykjavík. Signý Valdimarsdóttir, verkefnisstýra athvarfsins á Norðurlandi segir tilraunatímann hafa verið einhvers konar þarfagreiningu.
Við nýttum þá reynslu sem hefur safnast til að móta reksturinn að þörfum kvenna. Starfið verður í mótun áfram en það er ljóst að þetta verður áfram,
Signý segir það ekki hafa komið á óvart að þörfin væri mikil fyrir athvarf á landsbyggðinni þar sem ofbeldi sé ekki staðbundið vandamál á suðvesturhorninu.
Á þessu ári hafa verið 16 í dvöl og 600 dvalardagar. Ég myndi segja að það hafi verið um 30 í
dvöl hjá okkur fram því við byrjuðum með þetta tilraunaverkefni.
Talsvert hefur verið rætt um að heimilisofbeldi hafi aukist í faraldrinum. Þar sem athvarfið á Akureyri hefur einungis verið starfrækt á faraldurstímum er samanburður ekki til staðar en Signý telur ekki ólíklegt að áhrif faraldursins eigi enn eftir að koma í ljós.
Ég er ekkert viss um að það komi þá endilega fram strax. Ég held að það eigi eftir að koma einhver bylgja seinna.
Við áttum okkur þá frekar hvaða áhrif þetta hefur haft inni á heimilum. | null |
2021 | 49 | Samgöngur eru að komast í samt lag á Norður-Jótlandi eftir að óveðurslægð fór þar yfir í gær. Snjó kyngdi niður með þeim afleiðingum að vegir og flugvellir lokuðust klukkustundum saman. | Um það bil þrjú hundruð farþegar voru veðurtepptir í flugstöðinni í Álaborg í Danmörku í nótt vegna hvassviðris og fannfergis. Óveðurslægð fór í gær yfir norðurhluta Jótlands og fleiri landshluta og lamaði samgöngur á landi og í lofti.
Óveðrið olli því að hvorki var hægt að fljúga frá flugvellinum í Álaborg né til hans. Þá lokuðust vegir vegna snjóa þannig að ekki var hægt að flytja fólk á brott í rútum. Enga gistingu var heldur að hafa þannig að fólkið þurfti að halda til í flugstöðvarbyggingunni fram eftir nóttu. Flugbrautirnar opnuðust að nýju um fjögur í nótt.
Þá var gestkvæmt í vöruhúsi IKEA í Álaborg í nótt. Þar gistu um það bil tuttugu og fimm starfsmenn og sex viðskiptavinir. Fréttastofa danska ríkisútvarpsins hefur eftir einum næturgestinum að ekki hafi væst um fólkið. Inni hafi verið bæði bjart og hlýtt.
Áætlunarferðir lesta fóru einnig norður og niður í fannferginu, sem olli því meðal annars að tré brotnuðu og féllu á teinana. Að sögn danskra fjölmiðla voru vinnuflokkar að draga trén í burtu í morgun og lestarferðir komust því smám saman í lag á ný. Stórabeltisbrúin lokaðist vegna veðursins og verður ekki opnuð að nýju fyrr en síðdegis. Troðfullur vöruflutningabíll frá póstþjónustunni Postnord lenti þar í hremmingum, með þeim afleiðingum að hluti farmsins lenti í sjónum. Lögreglumaður frá embætti Suður-Sjálands, Lálands og Falsturs kvaðst óttast að þar hafi allnokkrar jólagjafir farið forgörðum.
Þegar leið á morguninn voru vegir ruddir og bílar sem höfðu fest fjarlægðir, en lögreglan varar vegfarendur við flughálku víða. | Samgöngur eru að komast í samt lag á Norður-Jótlandi eftir að óveðurslægð fór þar yfir í gær. Snjó kyngdi niður með þeim afleiðingum að vegir og flugvellir lokuðust klukkustundum saman. Þrjú hundruð farþegar héldu til í flugstöðinni í Álaborg fram eftir nóttu. |
2021 | 50 | Forseti Úkraínu óskar eftir beinum viðræðum við rússnesk stjórnvöld til að binda enda á átta ára stríð við aðskilnaðarsinna í austurhluta landsins. Úkraínudeilan setur svip sinn á fund utanríkisráðherra Atlantshafsbandalagsríkja í Lettlandi. | Forseti Úkraínu ætlar að óska eftir beinum viðræðum við rússnesk stjórnvöld um lausn á deilum við aðskilnaðarsinna í austurhéruðum landsins. Fjölmennt rússneskt herlið er saman komið við landamærin, sem veldur áhyggjum í Úkraínu og á Vesturlöndum.
Volodymyr Zelensky, forseti Úkraínu, flutti sitt árlega ávarp á þingi landsins í dag. Hann gerði deiluna við aðskilnaðarsinna að umræðuefni, sem hann sagði vera stríð sem staðið hefði í átta ár, allt frá því að Rússar innlimuðu Krímskaga. Forsetinn sagði að enga lausn væri að finna á deilunni nema með beinni aðkomu Rússa. Hann færi því fram á beinar viðræður við æðstu ráðamenn í Moskvu; hann væri ekki hræddur við að hitta Vladimír Pútín forseta augliti til auglitis.
Utanríkisráðuneytið í Kænugarði greindi frá því fyrr í vikunni að 115 þúsund manna rússneskt herlið væri komið að landamærum Úkraínu, á Krímskaga og við austurhéruðin tvö sem aðskilnaðarsinnar, sem fylgja Rússum að málum, berjast fyrir að Úkraínumenn láti af hendi. Þessi staða hefur sett svip sinn á tveggja daga fund utanríkisráðherra Atlantshafsbandalagsríkja í Riga í Lettlandi. Úkraínumenn eiga ekki aðild að bandalaginu, en eigi að síður mætti Dmytro Kuleba, utanríkisráðherra þeirra, til fundarins í dag til að gera grein fyrir sjónarmiðum Úkraínustjórnar. Þá stendur til að Antony Blinken, utanríkisráðherra Bandaríkjanna, og Sergei Lavrov, hinn rússneski starfsbróðir hans, hittist í Stokkhólmi á morgun til að ræða deiluna. | Forseti Úkraínu óskar eftir beinum viðræðum við rússnesk stjórnvöld til að binda enda á átta ára stríð við aðskilnaðarsinna í austurhluta landsins. Úkraínudeilan setur svip sinn á fund utanríkisráðherra Atlantshafsbandalagsríkja í Lettlandi. |
2021 | 50 | Ófrjó laxaseiði vaxa vel í Berufirði og stefnt er að eldi á sjö þúsund tonnum í Stöðvarfirði. Gangi eldið vel gætu opnast miklir möguleikar á auknu eldi víða um land. | Fiskeldi Austfjarða ætlar að rækta sjö þúsund tonn af ófrjóum laxi í Stöðvarfirði. Ófrjó seiði sem fyrirtækið setti í kví í Berufirði í haust éta mikið og stækka vel.
Eitt af því sem helst takmarkar fiskeldi á Íslandi er óttinn við að eldislaxinn sleppi úr kvíum og blandist villtum laxastofnum. Áhættumat HAFRÓ takmarkar hvar eldið má vera og hve mikið. Stöðvarfjörður er nálægt Breiðdalsá og því kemur aðeins til greina að leyfa ófrjóan lax í kvíum í firðinum.
Umhverfisstofnun hefur nú gert tillögu að starfsleyfi fyrir eldi á 7000 tonnum af ófrjóum laxi í Stöðvarfirði og Matvælastofnun gert tillögu að rekstrarleyfi. Fiskeldi Austfjarða setti út ófrjó seiði í eina kví í Berufirði í haust og segir Guðmundur Gíslason, stjórnarformaður fyrirtækisins, að eldið líti vel út og fiskurinn éti vel. Það er Stofnfiskur fram framleiðir hrognin í eldið og gerir þau ófrjó með sérstakri þrýstingsmeðferð.
Guðmundur segir að ræktun á ófrjóum seiðum fyrir Stöðvarfjörð sé þegar hafin á Rifósi og Kópaskeri. Fáist leyfin í tíma sé stefnt að því að setja þau út í vor. Fyrirtækið ætli að opna starfsstöð á Stöðvarfirði og ráða til sín fólk en eldi á 7 þúsund tonnum geti af sér allt að 10 störf.
Bæjarráð Fjarðabyggðar bókaði á síðasta fundi sínum að horfa verði til hljóð- og ljósmengunar vegna sjókvíaeldis í Stöðvarfirði, vegna stærðar fjarðarins og legu þéttbýlis í honum. | null |
2021 | 50 | Einkaflugmaður bandaríska barnaníðingsins Jeffreys Epstein segist hafa flogið með frægðarmenni sem heimsóttu hann um víða veröld. Þetta kom fram í vitnisburði hans í réttarhöldunum sem standa nú yfir gegn Ghislaine Maxwell í New York en hún er sökuð um að hafa aðstoðað Epstein við glæpi hans. | Flugmaðurinn Larry Visoski sem var fyrsta vitnið í málinu kveðst minnast þess að hafa flogið með Andrés Bretaprins, Bandaríkjaforsetana fyrrverandi Bill Clinton og Donald Trump og leikarann Kevin Spacey. Hann segir að Maxwell hafi verið hægri hönd Epsteins, en að það hafi verið hann sem öllu réði.
Hún gæti átt yfir höfði sér allt að áttatíu ára fangelsi verði hún fundin sek en fullyrðir að henni sé teflt fram sem blóraböggli í máli Epsteins. Hann dó í fangelsi árið 2019 áður en réttarhöld hófust yfir honum. Saksóknarar segja að Maxwell hafi tælt stúlkur undir lögaldri, allt niður í fjórtán ára að aldri, til að hitta Epstein og að hún sjálf hafi um tíma tekið þátt í brotunum.
Þotan gekk undir heitinu Lolita Express með vísan í skáldsöguna Lolita eftir Vladimir Nabokov. Þar segir af Humbert Humbert sem girnist hina barnungu Lolitu sem bókin heitir eftir.
Sömuleiðis kveðst Visoski muna vel eftir Virginiu Roberts Giuffre sem sakar Andrés Bretaprins um að hafa brotið gegn sér fyrir tuttugu árum. Andrés sem nú er 61 árs hefur ávallt neitað ásökunum. Hann hefur ekki verið ákærður vegna málsins. | null |
2021 | 50 | Nýjustu upplýsingar benda til að þriðji skammtur af bóluefni sé mun öflugri en annar skammturinn segir sóttvarnalæknir. Hann segir bólusetningu með örvunarskammtinum ganga vel. | Alls greindust 162 með kórónuveiruna í gær, 140 innanlands og 22 á landamærunum. Af þeim sem greindust innanlands voru 72 í sóttkví eða 51%. Þórólfur Guðnason sóttvarnalæknir segir þetta háar tölur, ekki síst á landamærunum en þar greindust óvenju margir. Flestir þeirra sem greindust á landamærunum voru með íslenska kennitölu og því sé augljóst að fólk sé að koma hingað inn með veiruna.
En ég held að ef við tökum þetta yfir aðeins lengra tímabil þá erum við að mjakast hægt og bítandi niður en við erum með svona sveiflur á þessu frá degi til dags, þetta gengur hægt.
Segir Þórólfur Guðnason. Hann segir að þrátt fyrir fjölda smita á landamærum sé ekki ástæða til að herða reglur þar, enda sé líka takmarkað hvað hægt sé að taka þar mörg sýni.
Það eru að koma á milli þrjú- og fimm þúsund manns á dag inn í landið og við ráðum ekki við að taka PCR próf frá þeim öllum plús allan þann fjölda sýna sem við tökum hér innanlands, við erum ekki alveg með getuna í það. Þannig að ég held að við séum að ná áhættuhópunum, það eru þeir sem eru með íslenska kennitölu og með tengsl hér innanlands og vonandi mun það duga.
Omíkron-afbrigði kórónuveirunnar sem greinist í æ fleiri löndum Evrópu hefur að sögn Þórólfs ekki borist til landsins.
Nei, ég hef ekki fengið neinar fregnir af því.
Hann segir ágætan gang í örvunarbólusetningu og búið sé að bólusetja 80% þeirra sem áttu rétt á þriðju bólusetningunni fyrir og í nóvember. Þriðji skammturinn skipti verulegu máli.
Við erum að fá upplýsingar um það, við vorum á fundum með félögum okkar í Evrópu í gær og það eru allar nýjar upplýsingar sem benda til að þriðji skammturinn sé töluvert miklu betri heldur en númer tvö, en svo vitum við ekki hvað það endist lengi. En ég held að það ætti að segja okkur það að við ættum öll að mæta í þriðju sprautuna og náttúrlega í bólusetningu almennt. Það gerir útslagið á þennan faraldur og afleiðingar af honum, klárlega. | Þriðji bóluefnisskammturinn er miklu mun öflugri en annar samkvæmt nýjustu upplýsingum segir sóttvarnalæknir.162 greindust með kórónuveiruna í gær, þar af 22 á landamærunum sem er mun meiri fjöldi enn venjulega. Omíkron-afbrigðið hefur ekki enn greinst hér á landi. |
2021 | 50 | Í Reykjavík hefur meðalaldur barna, sem hefur nám í leikskóla, hækkað um þrjá mánuði undanfarin þrjú ár. Fulltrúi meirihlutans hjá skóla- og frístundasviði segir þetta ekki ásættanlegt en tíma taki að bæta úr. Fulltrúi Sjálfstæðisflokks í ráðinu segir að borgin hafi dregist verulega aftur úr nágrannasveitarfélögunum í leikskólamálum. | Nú er meðalaldur reykvískra barna 29 mánuðir þegar þau komast inn á leikskóla borgarinnar, en var 26 mánuðir árið 2018. Hildur Björnsdóttir fulltrúi Sjálfstæðisflokks í skóla- og frístundaráði segir að þetta sýni að ekki hafi verið lögð nægileg áhersla á málaflokkinn.
Þetta eru veruleg vonbrigði og langt í land með að við náum markmiðum um að brúa bilið á milli fæðingarorlofs og leikskóla og koma öllum börnum inn á leikskóla við 12 mánaða aldur. Eru börn í Reykjavík að byrja eldri á leikskóla en börn í nágrannasveitarfélögunum? Já, við erum að sjá að nágrannasveitarfélögunum gengur mun betur en Reykjavík að leysa þennan vanda og þar er verið að taka inn börn á aldrinum 12-18 mánaða inn á leikskóla.
Alexandra Briem forseti borgarstjórnar og fulltrúi Pírata í skóla-og frístundaráði segir að þetta megi meðal annars skýra með því að mörg börn byrji á einkareknum leikskólum en fari síðan yfir í skóla borgarinnar. Þá sé staðan mismunandi eftir hverfum, einna verst sé hún í Vesturbænum.
Þegar covid kom þá losnaði um fullt af AirBnB íbúðum og þá flutti barnafólk meira vestur í bæ en séð hafði fyrir. En 29 mánaða gamalt barn - það er hátt á þriðja ár. Það er alveg rétt. Enda höfum við lagt mikla áherslu á að bæta úr þessu. En það tekur tíma að byggja nýja leikskóla, mjög mikið af þessu er að fara að koma inn 2022 og við vonumst til að sjá miklu skárri tölur þá. Er þetta ásættanlegt? Nei, auðvitað er þetta ekki eitthvað sem við viljum. | null |
2021 | 50 | Sterkir vindar í Hlíðarfjalli hafa valdið því að stólar í nýrri lyftu fjallsins hafa orðið fyrir skemmdum. Unnið er að úrbótum til að koma í veg fyrir frekari skemmdir og stefnt að því að lyftan opni fljótlega en það verður þó ekki fyrir áætlaða opnun svæðisins 17. desember. | Vinir Hlíðarfjalls, félag um upbbyggingu skíðasvæðisins festu kaup á stólalyftu fyrir nokkrum árum. Upphaflega átti lyftan að vera tilbúin í desember 2018 en hefur enn ekki verið tekin í notkun. Ýmsar ástæður hafa verið gefnar fyrir þessum töfum meðal annars faraldurinn.
Brynjar Helgi Ásgeirsson, forstöðumaður Hlíðarfjalls, segir að það sé einnig ákveðnum vandkvæðum búið að setja upp stólalyftu í yfir 1000 metra hæð við íslenskar aðstæður.
Vandamálið hefur ekki verið í sambandi við vélbúnað eða neitt svoleiðis, hann er í góðu lagi. Það eru aðallega búnar að vera skemmdir vegna vindhraða á svæðinu. Það er búið að fara illa með stólana ofarlega í fjallinu.
Vindarnir eru sterkir þar og þeir hafa verið leika stólana grátt.
Brynjar segir að nú sé unnið að því að setja styrkingar neðan í stólana og bindingar á milli þeirra til að minnka skaðann sem veðrið veldur.
Akureyrarbær keypti lyftuna af Vinum Hlíðarfjalls í byrjun árs en Halla Björk Reynisdóttir, formaður stjórnar Hlíðarfjalls, segir tafirnar ekki hafa haft mikil fjárhagsleg áhrif á bæinn.
Við keyptum lyftuna á ákveðnu verði þannig að það sem hefur komið upp hefur verið á höndum Vina Hlíðarfjalls. Þannig að aukinn kostnaður við uppsetningu hefur ekki komið niður á Akureyrarbæ.
Það má kannski finna út að starfsmenn hafi veitt meiri þjónustu en megnið af kostnaðinum lendir á Vinum Hlíðarfjalls. Um það var samið. | null |
2021 | 51 | Eyríkið Barbados varð lýðveldi á miðnætti að staðartíma þegar það sleit öllu ríkjasambandi við Bretland. Fyrrverandi landstjóri drottningar er orðin forseti hins nýja lýðveldis. | Eyríkið Barbados á Vestur-Atlantshafi, austan í Karíbahafi, hefur formlega slitið öllu ríkjasambandi við Bretland eftir tæplega fjögur hundruð ára tengsl. Það varð lýðveldi á miðnætti að staðartíma.
Umskiptin urðu við hátíðlega athöfn klukkan fjögur í nótt að íslenskum tíma. Karl Bretaprins var viðstaddur athöfnina sem fulltrúi móður sinnar, Elísabetar Englandsdrottningar. Frá þeim tíma var hún ekki lengur þjóðhöfðingi Barbados. Sandra Mason sem verið hafði landstjóri í umboði drottningar varð forseti hins nýja lýðveldis. Við athöfnina var ríkisfáni drottningar dreginn niður og fáni Barbados einn hafður við hún þegar Sandra Mason sór embættiseið.
Spánverjar numu land á Barbados seint á 15. öld. Englendingar náðu henni síðar á sitt vald og fyrstu ensku landnemarnir settust þar að árið 1627. Eyríkið fékk fullt sjálfstæði árið 1966 sem þingbundið konungsríki þar sem Elísabet drottning var þjóðhöfðinginn. Það var hún þar til í nótt. Forsætisráðherra og leiðtogi stjórnarandstöðunnar lögðu fram tillögu um það í síðasta mánuði að Sandra Mason ríkisstjóri yrði fyrsti forseti lýðveldisins og var það samþykkt samhljóða í báðum deildum þingsins. Með athöfninni í nótt er Barbados ekki lengur í breska samveldinu, en getur áfram verið í hópi sjálfstæðra ríkja með lausleg tengsl við samveldið eins og Gvæjana og Trínidad og Tóbagó. | Eyríkið Barbados varð lýðveldi á miðnætti að staðartíma þegar það sleit öllu ríkjasambandi við Bretland. Fyrrverandi landstjóri drottningar er orðin forseti hins nýja lýðveldis. |
2021 | 51 | Fjármálaráðherra segir stöðuna góða þrátt fyrir mikinn halla á rekstri ríkissjóðs tvö ár í röð. Hann á von á að frumvarpið taki breytingum í meðförum þingsins. | null | null |
2021 | 51 | Kvennalandslið Íslands í fótbolta mætir Kýpur í undankeppni HM 2023 í kvöld. Þorsteinn Halldórsson þjálfari liðsins hefur ekki áhyggjur af því að íslenska liðið vanmeti Kýpur þrátt fyrir að hafa unnið þær stórt í síðasta leik liðanna. | Ísland vann 5-0 sigur á Kýpur á Laugardalsvelli fyrir rúmum mánuði síðan. Íslenska liðið var í raun óheppið að skora ekki fleiri mörk. Þorsteinn Halldórsson, þjálfari liðsins, hefur ekki áhyggjur af því að íslenska liðið muni vanmeta andstæðinginn. Þá muni hann ekki breyta áherslum liðsins frá fyrri leiknum að neinu ráði.
Holland, sem er á toppi riðilsins, gerði 2-2 jafntefli við Tékkland um helgina. Holland er nú með 11 stig í toppsætinu en Ísland sex stig í öðru sæti. Ísland á hins vegar tvo leiki til góða á Holland og getur því farið upp fyrir Hollendinga með því að vinna næstu tvo leiki. Leikur Íslands og Kýpur er í dag klukkan fimm og verður sýndur beint á RÚV. Upphitun hefst í HM stofunni klukkan hálf fimm.
Íslenska karlalandsliðið í körfubolta steinlá fyrir Rússum í undankeppni HM í gærkvöld. Ísland gerði aðeins 18 stig í fyrri hálfleik en Rússland 42. Rússar unnu að lokum með 24 stiga mun 89-65. | Kvennalandslið Íslands í fótbolta leikur lokaleik sinn á árinu í dag þegar liðið mætir Kýpur í undankeppni HM. Þá steinlá íslenska karlalandsliðið í körfubolta fyrir Rússlandi í gærkvöld. |
2021 | 51 | Í dag er síðasti dagur sem veiða má rjúpu á þessu ári, auk þess sem núverandi reglugerð um rjúpnaveiðar er að renna út. Formaður Skotveiðifélags Íslands segir ágætis hljóð í veiðimönnum þó hafi veiðin almennt verið frekar treg. | Veiðitímabil rjúpu í vetur var fyrsti til þrítugasti nóvember og veiða mátti alla daga vikunnar, nema miðvikudaga og fimmtudaga. Áki Ármann Jónsson, formaður Skotveiðifélags Íslands, segir ágætt hljóð í veiðimönnum núna þegar síðasti veiðidagurinn er að hefjast.
Menn hafa alveg náð að kroppa eitthvað í matinn, en maður hefur ekki orði var við neina góða veiði neinstaðar.
Einna best hafi gengið á Vesturlandi og Vestfjörðum, þar sem rjúpnastofninn er sterkastur, en almennt hafi veðrið yfir veiðitímann verið rysjótt, rigning og rok sett strik í reikninginn. Rétt áður en rjúpnaveiðin hófst ákvað umhverfisráðherra að aðeins mætti veiða rjúpu eftir hádegi. Áki segir að það hafi ekki haft jafn mikil áhrif og margir óttuðust.
Þetta hefur alveg gengið ágætlega og það hefur enginn týnst eins og menn voru að óttast ef menn færu að veiða fram í svatra myrkur og ekki að rata í bílinn sinn . Þainnig að þetta hefur nú gengið stóráfallalaust fyrir sig.
Haustið 2019 var gefin út reglugerð um rjúpnaveiðar sem gilti í þrjú ár og því er ljóst að nýjar reglur taka gildi þegar veiðin hefst á næsta ári. Áki telur að með sífellt betri upplýsingum og auknum rannsóknum verði á næstu árum auðveldara, en hingað til, að sníða veiðina að stofnstærð rjúpunnar.
Það er búið að vera að vinna stjórnunar- og verndaráætlun rjúpunnar í eitt og hálft ár og sú vinna verður nær örugglega kláruð núna í vetur. Þá kemur miklu stífari rammi, faglegri og betri, utan um rjúpnaveiðarnar. Og það má jafnvel búast við því þegar er mikið af rjúpu að þá verði mun fleiri veiðidagar leyfðir. | null |
2021 | 51 | Umhverfisstofnun hefur sent frá sér fyrirmæli um úrbætur vegna bensínmengunar á Hofsósi. Sveitarstjóri Skagafjarðar segir það valda vonbrigðum að ekki hafi verið tekið tillit til athugasemda sveitarfélagsins. | Umhverfisstofnun byggir fyrirmælin á úrbótaáætlun sem verkfræðistofan Verkís vann fyrir hönd N1. Stofnunin segir fyrirmælin ramma inn þær kröfur sem gerðar eru á hendur N1 varðandi hreinsun vegna bensínmengunar.
Byggðarráð Sveitarfélagsins Skagafjarðar hafði falið verkfræðistofunni Eflu að leggja fram tillögur um hvernig hreinsun skyldi háttað. Í þeim er koma fram mun umfangsmeiri jarðvegsskipti en Verkís leggur til eftir sína úttekt, sem Umhverfisstofnun byggir fyrirmælin á.
Sigfús Ingi Sigfússon sveitarstjóri Sveitarfélagsins Skagafjarðar segir þetta vonbrigði.
Við teljum að það megi ganga lengra í þá áttina að fara í jarðvegsskipti og ganga rösklegar til verks. Þá væri hægt að stytta þennan tíma verulega þannig að það þyrfti ekki að taka allt að 2 ár eins og
Það eru komin tvö ár síðan olíulekans á Hofsósi varð fyrst vart og íbúarnir orðnir langþreyttir á því hvað aðgerðir ganga hægt.
Við erum ekki að segja að þessar aðgerðir sem að Verkís er að leggja til og Umhverfisstofnun tekur undir, beri ekki árangur.
Okkur finnst sá tími sem gefin er til þeirra aðgerða, hann er ansi langur. | Það stendur ekki til að herða aðgerðir á landamærum vegna útbreiðslu hins nýja Omíkron afbrigðis kórónuveirunnar. Sóttvarnarlæknir segir engar tilkynningar hafa borist um alvarleg veikindi vegna þess. |